
N. uoren Euroopan" johtavana aatteena on Euroopan yhteys. 


A ikäkaustiehtemme kirjoituksissa" valaistaan Euroopan yhteyttä: pollit- 
tiselta, = sivistykselliseltä, taloudelliselta ja teknilliseltä kannalta 
katsoen. | 


K aikkia Euroopan akateemikkoja, jotka toimivat rintamataistelijoina 
idässä, vapaaehtoisina: vapaaehtoisjoukoissa tai henkisinä taisteli- 
joina korkeakouluissa ja virastoissa, ja jotka saavat tämän lehden; 
pyydetään osallistumaan sen toimitukseen, 


W | ulkaisija toivoo täten saavansa avustajikseen kaikki Euroopan hen- 
kisen alan työntekijät, tutkijat, kaikkien tiedekuntien ylioppilaat 
ja valmistuneet akateemikot, tilosootit, lääkärit ja luonnontutkijat, 
filoloogit, lakimiehet ja teoloogit, valtio- ja kansantaloustieteilijät, 
geopoliitikot ja toimittajat, teknikot ja liikkeenharjoittajat sekä kaikki 
Euroopan taiteilijat ja ajattelijat. Nuoren Euroopan" tarkoituksena 
on antaa kaikille tilaisuus Euroopan kansojen yhteisiä kysymyksiä 
koskevaan luovaan ajatustenvaihtoon. 


N tiden vihkosten sivut ovat avoimina kaikille eurooppalaisille, jotka 
tahtovat osallistua eurooppalaisia kysymyksiä koskevaan ajatusten- 
vaihtoon. Tämän julkaisun tarkoituksena on Euroopan eheytyminen 
ja taistelu nuorten kansojen aatteiden puolesta. 


Tämä lehti ilmestyy seuraavilla kielillä: 


Saksankielellä . ..... JUNGES EUROPA 
Italiankielellä . ... . . .. GIOVANE EUROPA 


Suomenkielellä ...... NUORI EUROOPPA 
Norjankielellä ...... DET UNGE EUROPA 
Espanjankielellä .. ... LA JOVEN EUROPA 
Portugalinkielellä .... A JOVEM EUROPA 

Hollanninkielelä . .... JONG EUROPA 
Bulgaariankielellä . . .. MJIAILA EBPOTIA 

JULKAISIJA: AKATEEMINEN KULTTUURIVAIHTO 


,Menkäämme siis sinne, minne meitä kutsuvat kohtalo, jumalat ja 
vihollistemme epäoikeudenmukaisuus. Arpa on heitetty! Seuratkaa 
minua, ystävät!" 


Gaius Julius Caesar, voittamattomuuden sankari, erään sota- 
retken jälkeen. (Rintakuva, Museo Torlonia, Rooma.) 


EUROOPAN PYHA KILVOITTELU 


KOKO EUROOPASSA TULEE VALLITSEMAAN 
RAUHA. EUROOPPA LAKKAA RAIVOAMASTA 
ITSEÄÄN VASTAAN JA KÄÄNTÄÄ SILMÄNSÄ 
SINNE, MISSÄ SE HYVÄLLÄ OMALLATUNNOLLA 
JA JUMALALLE OTOLLISELLA TAVALLA VOI SAA- 
VUTTAA NIIN PALJON KUNNIAA, VOITTOJA, 
HYÖTYÄ JA RIKKAUTTA. RIITA SIITÄ, KUINKA 
YKSI VOISI PÄÄSTÄ KÄSIKSI TOISEN OMAAN 
TULEE MUUTTUMAAN KILVOITTELUKSI SIITÄ, 
KENEN ONNISTUU VOITTAA ENITEN PERIVIHOL- 
LISILTAMME, BARBAAREILTA JA USKOTTOMILTA. 

LEIBNIZ 


SAKSALAINEN FILOSOFI 
1646—1716 


TRI WERNER MEYER, SCHAFFHAUSEN, 
SVEITSI: 


Euroopan kategoorinen 
imperatiivi 


Me olemme tuskin koskaan olleet niin tietoisia Euroopan kohta- 
loyhteydestä kuin tänä aikana, joka on kulunut v. 1941 kesäkuun 22 
päivän jälkeen. Siitä päivästä lähtien ei enää ole ollut kysymys 
yksityisten kansojen kohtalosta eikä myöskään vanhasta tai uudesta 
Euroopasta, vaan koko Euroopan olemassaolosta. Bolshevismin 
voitto ei ainoastaan hävittäisi yksityisiä kansakuntia, vaan johtaisi 
Euroopan kokonaisuudessaan tuhoon. 


Eurooppalaisuudessa on jotakin aivan erikoista: 


Aasia, Amerikka, Afrika ja Austraalia ovat mannermaita maan- 
tieteellisen rakenteensa perusteella. Ne ovat yksinkertaisesti ole- 
massa, ja jokainen maallikko saattaa ilman muuta eroittaa ne pallo- 
kartalla; niiden olemassaolon voisi lopettaa vain mittasuhteiltaan 


mitä hirvittävin luonnonmullistus. 


Se, että Eurooppa vaatii itselleen asemaa itsenäisenä manner- 
maana, on maantieteelliseltä kannalta katsoen oikeastaan röyhkeyttä. 
Sehän ei pallokartan mukaan ole muuta kuin Aasian monihaarainen 
läntinen niemimaa; maantieteellisesti se ei oikeastaan eroa tästä 
mantereesta niinkään paljon kuin esim. Taka-Intia, Malaijin nimimaa 


ja Malaijin saaristo. 


Frikoisasemastaan Euroopan ei niinkään paljon ole kiittäminen 
maantieteellisiä tosiasioita kuin erästä jatkuvaa historiallista suoritusta: 


puolustustaistelujaan Keski-Aasiaa vastaan. Voitaisiin oikeastaan 

mennä vieläkin pitemmälle ja sanoa: eurooppalaisia me olemme sikäli 
kun emme ole sisäaasialaisia. Tietoisuus eurooppalaisuudesta on 
kiteytynyt jatkuvissa puolustustaisteluissa aasialaisuutta vastaan; 
samoin on varsin mahdollista, että Kaakkois-Aasia nyt eroittautuu 
aasialaisesta emämaastaan ja omaksuu yksilölliset piirteet japani- 
laisten johdolla. — Eurooppa lakkaa olemasta samalla hetkellä, jolloin 
sen kansat eivät enää pysty puolustautumaan Itää vastaan. 


Suuret, Euroopan kansojen tietoisuuteen painuneet historialliset 
tosiasiat ovat melkein poikkeuksetta yhteydessä itäistä vaaraa 
vastaan suoritettujen taistelujen kanssa: Kreikkalaisten sankarillinen 
puolustustaistelu Persian valtakuntaa vastaan painoi leimansa koko 
antiikin aikaan, hunnien vastaiset taistelut kuvastuvat saksalaisen 
keskiajan suurimmassa satuaartehistossa. Nibelungenlaulussa; Wienin 
kaupungin puolustaminen turkkilaisia vastaan ja prinssi Eugenin 
sotaretket ovat painuneet syvemmälle sekä aikalaisten että jälki- 
maailman tietoisuuteen kuin esim. Ludwig XIV:n samanaikaiset 
sotaretket Habsburgien valtakuntaa vastaan. Napoleonin kohtalo 
kääntyi samoin idässä, Moskovan palossa. 


Euroopan historiassa on aina ollut aikakausia, jolloin idässä on 
ollut suhteellisen rauhallista; olkoonpa, että maahantunkeutuneet 
viholliset sitten on tuhottu kuten esim, hunnit tai Dschingiskaanin 
laumat, tai että itse idässä koitti määrätyn rauhoittumisen ja vakiin- 
tumisen aika, jota edustaa esim, tsaarinvaltakunta 19. vuosisadalla. 
Tällaisina aikoina Euroopan kansat saattoivat omistautua kansallisen 
yksilöllisyytensä kehittämiselle, iloita mannermaan sisäisistä tasa- 
painojärjestelmistä ja käydä keskinäisiä sotiaan. Voitettuaan persia- 
laisen vaaran ryhtyi esim. antiikin Kreikka Peloponnesolaissotiin. 


Mutta tällaisia ajanjaksoja on aina seurannut uhkaavan vaaran 
aikoja, aikoja, jolloin kysymys oli elämästä tai kuolemasta ja jolloin 
kokonaisuudessaan uhatusta Euroopasta tuli kategoorinen imperatiivi, 
jonka edessä kaikki sisäinen eripuraisuus leimattiin alhaiseksi 
petokseksi. 


Hyvänä esimerkkinä tästä ovat 5. vuosisadan keskivaiheen 
tapaukset. Rooman valtakunta oli sivuuttanut loistoaikansa, ja nuoret 
germaaniset kansat tunkeutuivat sen alueelle. Näytti jo aivan siltä 

kuin joutuisivat länsimaat täydellisen sisäisen hajaantumisen uhreiksi. 
Silloin hunnien hyökkäys syöksi koko länsimaisen maailman mitä 
suurimpaan vaaraan. Mutta samalla hetkellä tapahtui Euroopassa 
myöskin yhtyminen, jota tuskin olisi voinut pitää mahdollisena: 
Aetiuksen johdossa oleva viimeinen roomalainen armeija voitti 
hunnit yhdessä länsigoottien sekä burgundilais-frankkilaisten apu- 
kansojen sotajoukkojen kanssa Katalaunisten kentällä. Se tapahtui 
v. 451. Attila kuoli vähän sen jälkeen ja hunnien valtakunta hajosi. 


Roomalaiset ja germaanit olivat yhdessä asettuneet vastustamaan 
suurta idästä tulevaa vaaraa. Länsimainen maailma säilyi yhteisesti 
käydyn taistelun ansiosta. Tästä syystä tuli jälleen perustettavasta 
valtakunnastakin luonteeltaan puhtaasti eurooppalainen. 


Kun Kaarle Suuri vastaanotti kaisarikruunun joulupäivänä v. 800, 
oli aikaisemmasta roomalaisesta, koko Välimeren piirin käsittävästä 
valtakunnasta muodostunut luonteeltaan eurooppalainen valtakunta. 


Suuret puolustustaistelut Euroopan vihollisia ja uhkaajia vastaan 
on aina käyty yhteiseurooppalaisiin, ylikansallisiin voimiin turvaten. 
Bolshevismin vastaista taistelua käydään nyt jälleen heränneen 
eurooppalaisen yhteenkuuluvaisuusaatteen varassa. 


Eurooppa on suuri kohtaloyhteisö, jonka, kuten jokaisen muunkin 
luonnollisen yhteisön, kuten oman perheensä tai oman kansakuntansa 
voi vain joko tunnustaa oikeutetuksi tai kavaltaa. 


Kuitenkaan ei ainoastaan eurooppalaisen auktoriteetin aate ole 
mannermaallemme ominainen, vaan myöskin liittoaate. Edellinen on 
ilmaus sen yhtenäisyydestä, jälkimmäinen sen järjestetystä moni- 
puolisuudesta. 


Se sisäiseen yksilöllistymiseen johtanut kehitys, jonka Eurooppa 
läpikävi kansallisvaltioiden aikakautena, täytyy tunnustaa tapah- 
tuneeksi tosiasiaksi. Euroopan kansakunnat ovat tänä aikana tulleet 
tietoisiksi itsestään. Tämä tietoisuus, joka perustuu yksityisten 
kansojen kielen, perinteiden ja elämäntapojen omalaatuisuuteen, ei 
voi enää sammua eikä sen sammuttamiseen pyritäkään. Jokaisella 
eurooppalaisella kansalla on oma historiansa, omat sotansa ja 
taistelunsa, oma onnensa ja omat kärsimyksensä, omat sankarinsa 
ja marttyyrinsa. Euroopan maiden rajoja ei ole vedetty kartalle 


6 


viivottimella kuten Amerikassa tai Austraaliassa; ne ovat parem- 
minkin tulos usein vuosisatoja kestäneistä taisteluista. 


Kaikki nämä eittämättömät tosiasiat määräävät Euroopan kohta- 
lon. Niissä piilee niin äärettömän paljon suurta ja ylevää, että me 
emme tahtoisi vaihtaa niitä amerikkalaisen latteuteen, huolimatta 
kaikista niistä kärsimyksistä, joita ne ovat tuoneet mukanaan. 
Mutta niissä pilee myöskin peloittava taika. Eurooppalaisten kansojen 
sankarit ja marttyyrit ovat usein todistuksena ei ainoastaan oman 
kansakuntansa suuruudesta, vaan myöskin Euroopan eripuraisuudesta. 
Eurooppalaiselta kannalta katsoen meistä usein tuntuu siltä, että 
meidän on pelättävä enemmän kuolleita kuin eläviä. 


Mahti ei yksinään pysty hälventämään tätä taikaa, ympäröi- 
köönpä sitä sitten kuinka loistava sädekehä tahansa. 


Sen voi tehdä vain liittoaate, joka nostaa jokaisen yksityisen 
kansan rajojensa sisältä yhteisön jäseneksi. 


Kansallisvaltio, sellaisena kuin se esiintyi Euroopassa 19. vuosisa- 
dalla, oli ehdottoman riippumattomuuskäsitteen ruumiillistuma. Oman 
valtion riippumattomuus oli sille pääasia, muu ei merkinnyt mitään. 
Tämä ehdottoman riippumattomuuden vaatimus on luonnostaan 
yhteiskunnan vastainen. Sen vuoksi on kuvaavaa, että ensimmäinen 
eurooppalainen valtio, joka ryhtyi sovelluttamaan ehdottoman 
riippumattomuuden käsitettä, nimittäin Ranska, samalla oli ensim- 
mäinen valtio, joka teki Eurooppaa vastaan suunnatun liiton silloin 
Euroopan ulkopuolelle kuuluneen valtion, Turkin kanssa. 19. vuosi- 
sadalla muodostui voimien tasapainosta Euroopan kansallisvaltioiden 
riippumattomuuspolitiikan kulmakivi. 


Tämän ajatustavan vastakohtana on liittoaate. Liitossa suurempi 
yhteisö rajoittaa yksityisen valtion riippumattomuutta, ilman että 
valtiot kuitenkaan kokonaan menettävät riippumattomuuttaan. Liiton 
jokainen jäsen säilyttää valtiollisen ja kansallisen yksilöllisyytensä, 
mutta tulee samalla vedetyksi suuremman yhteisön piiriin. Liittoaate 
asettaa väritykseltään länsieurooppalaisen kansallisvaltion ehdotto- 
man riippumattomuuden sijaan eri yhteiskuntapiirien asteettaisen 
arvojärjestyksen. 19. vuosisadan jälkipuoliskon Ranska tunnusti 
yhteisöksi vain , yhden ja jakamattoman tasavallan; täten se ei 


7 


tunnustanut mitään pienempiä yhteisöjä, ei seurakuntaa, maakuntaa 
eikä loppujen lopuksi perhettäkään — yhtä vähän kuin se suostui 
solmiamaan mitään suhteita ylöspäin. Vain yksilö ja kansakunta 
merkitsivät sille jotain. Liittojärjestelmä asettaa tämän asemesta 
eri yhteisöt määrättyyn arvojärjestykseen. Suurempi yhteisö ei 
sulata itseensä pienempää, vaan pikemminkin pyrkii säilyttämään 
sen kaikkine arvoineen. Liittoon yhtyminen ei vähimmässäkään 
määrin vahingoita pienemmän yhteisön perinteitä ja kulttuuria. 


Tällainen liittojärjestelmä on aivan omiaan yhdistämään sisäisesti 
monivivahteiset alueet yhteen, poistamaan vastakohdat, säilyttä- 
mään erikoisuudet ja vaikuttamaan hedelmöittävästi kaikkien osa- 
alueiden elämään. Suurempi yhteisö ottaa periaatteessa suorittaak- 
seen vain ne tehtävät, joita pienempi ei pystyisi suorittamaan tai 
jotka se pystyisi suorittamaan vain huonosti. Täten vältetään ylikes- 


kittymisen vaara, joka tappaa kaiken aloitteenteon ja vastuuntunnon. 


Eurooppalaisten kansojen liitto on Euroopalle elinkysymys. Alueesta, 
joka nyt jo pohjimmiltaan on henkinen kokonaisuus, tulee tämän liiton 
avulla jakamaton kohtaloyhteys, josta kaikkien kansakuntien parhaim- 
misto jo nyt on tietoinen ja josta ehkä jo huomenna tulee inhimillisen 
hengen uudelleen löydettyjen korkeimpien arvojen julistaja. Tämä 
liitto tulee poistamaan Euroopasta keskinäisen eristäytymisen 
väärän hengen ja ne epäkohdat, jotka vielä eilen tekivät Euroopasta 
veristen veljessotien näyttämön. 


Uusi Eurooppa tulee poistamaan kaikki keskipakoiset voimat ja 
tietoisena yhteisistä arvoistaan kaikilla elämän aloilla se tulee nouse- 
maan suuruuteen. Tämän kukoistuksensa huipulta se tulee pitämään 
menneisyyttä jonkinlaisena kehityskautena, jonka aikana sen suurin 
ajatus, ajatus sen eroittamattomasta yhteydestä kehittyi lopulliseen 
muotoonsa. 


Tämän ajatuksen sovelluttaminen käytäntöön tulee määräämään 
Euroopan tulevaisuuden. 

VALTAKUNNAN MINISTERI, TRI JOSEF 
GOEBBELS: 


Euroopalle 


Otteita Berliinin Urheilupalatsissa pidetystä puheesta 


Aron laumojen hyökkäys kunnianarvoista mannermaatamme 
vastaan oli tänä talvena niin kiihkeä, että kaikki inhimilliset ja 
historialliset esimerkit jäävät sen rinnalla varjoon. Saksan ja sen 
liittolaisten sotavoimat muodostavat ainoan ajateltavissa olevan 
suojamuurin tätä hyökkäystä vastaan. Johtaja esitti jo tammikuun 
30. päivän julistuksessaan vakavin ja mieliinpainuvin sanoin sen 
kysymyksen, mitä Saksasta ja Euroopasta olisi tullut, jos kansal- 
lissosialistisen liikkeen sijasta joku porvarillinen tai demokraattinen 
mahti olisi astunut valtaan tammikuun 30. päivänä v. 1933. Mihin 
vaaraan valtakunta silloin olisikaan joutunut pikemmin kuin olisimme 
osanneet aavistaakaan, ja mitä voimia meillä olisi ollut käytet- 
tävissämme puolustautuaksemme tätä vaaraa vastaan? Kymmenen 
vuotta = kansallissosialismia ovat riittäneet täysin selvittämään 
Saksan kansalle sen kohtalokkaan vaaran vakavuuden, joka uhkaa 
sitä itäisen bolshevismin taholta. Nyt ymmärretään myöskin, miksi 
me niin usein vietimme Niirnbergin puoluepäiviä bolshevismin 
vastaisen taistelun merkeissä. Me kohotimme silloin äänemme 
Saksan kansan ja koko maailman edessä, herättääksemme tahdoltaan 
ja hengeltään niin hämmästyttävän lamaantuneen länsimaisen 
ihmiskunnan ja avataksemme sen silmät näkemään ne hirvittävät 
historialliset vaarat, jotka aiheutuvat itäisen bolshevismin olemassa- 
olosta, bolshevismin, joka on alistanut lähes 200-miljoonaisen kansan 
juutalaisen terrorin alaiseksi ja joka muokkasi tätä kansaa Eu- 
rooppaa vastaan käytävää hyökkäyssotaa silmälläpitäen. Kun johtaja 
kesäkuun 22. p vuonna 1941 antoi Saksan sotavoimien ryhtyä 
hyökkäykseen idässä, olimme me kaikki selvillä siitä, että tämä 
tvimenpide epäilemättä markitsi ratkaisevan vaiheen alkamista tässä 

valtavassa kamppailussa. Me tiesimme, mitä vaaroja ja vaikeuksia 
siitä meille koituisi. Mutta me olimme kuitenkin selvillä myöskin 
siitä, että pitempi odotus olisi vain lisännyt näitä vaaroja ja vai- 
keuksia eikä suinkaan vähentänyt niitä. Hetki oli lyönyt. Pitempi 
epäröinti olisi voinut syöstä valtakunnan tuhoon ja johtaa Euroopan 
mantereen täydelliseen bolshevisointiin. Bolshevistisen hallituksen 
suorittamien laajasuuntaisten naamioimis- ja harhaanjohtamistoimen- 
piteiden vuoksi on selvää, että me emme ole pystyneet oikein 
arvioimaan bolshevikkien sotakoneiston vahvuutta. Vasta nyt se on 
näyttänyt itsensä meille koko hirvittävässä laajuudessaan. Vastaavasti 
on myöskin se taistelu, joka sotilaittemme on käytävä idässä paljon 
kovempi, raskaampi ja vaarallisempi, kuin mitä kukaan on osannut 
kuvitella. Se vaatii kaikkien kansallisten voimiemme ponnistamista 
äärimmilleen. Tämä vaara, joka nyt uhkaa valtakuntaa ja Euroopan 
mannermaata, asettaa kaikki länsimaita aikaisemmin uhanneet 
vaarat kauas varjoon. 


Käännyn esityksessäni ensinnä koko maailman yleisön puoleen 
ja julistan sille ne kolme teesiä, jotka ohjaavat taisteluamme idän 
bolshevistista vaaraa vastaan. 


Ensimmäinen näistä teeseistä kuuluu: Jos Saksan sotavoimat 
eivät pystyisi murtamaan idästä uhkaavaa vaaraa, niin joutuisi 
Saksan valtakunta ja sen mukana koko Eurooppa lyhyessä ajassa 
bolshevismin valtaan. 


Toinen näistä teeseistä kuuluu: Ainoastaan Saksan sotavoimat ja 
Saksan kansa ovat liittolaistensa kanssa tarpeeksi voimakkaat 
voidakseen lopullisesti pelastaa Euroopan tältä vaaralta. 


Kolmas näistä teeseistä kuuluu: Vaara uhkaa. Nyt toimittava 
nopeasti ja perusteellisesti, muuteen se on liian myöhäistä. 


Ensimmäisen teesin suhteen minun on erikoisesti huomautettava 
seuraavaa: Bolshevismi on alusta alkaen avoimesti ilmaissut, että 
sen päämääränä on vallankumouksen toimeenpaneminen ei ainoastaan 
Euroopassa vaan koko maailmassa, jonka se sen jälkeen aikoo 
syöstä bolshevistiseen kaaokseen. Neuvostoliiton perustamisesta 
alkaen tätä päämäärää on Kremlistä käsin aatteellisesti ajettu ja 
käytännössä toteutettu. On luonnollista, että Stalin ja muut neu- 

vostosuuruudet pyrkivät sitä viekkaammin peittelemään ja naa- 
mioimaan tätä suunnitelmaa, kuta lähemmäksi he luulevat päässeensä 
näiden tuhoisten tarkoitusten toteutumista. Mutta me emme anna 
pettää itseämme. Me emme kuuluu niihin pelokkaisiin sieluihin, jotka 
hypnotisoidun kaniinin tavoin tuijottavat käärmeen silmim, kunnes 
se nielaisee sen. Me haluamme ajoissa havaita vaaran ja ajoissa 
asettua sitä vastustamaan tehokkain keinoin. Me emme ole selvillä 
ainoastaan bolshevismin opeista vaan myöskin siitä tavasta, millä 
näitä oppeja sovellutetaan käytäntöön, sillä me olemme jo kerran 
menestyksellisesti otelleet sen kanssa sisäpoliittisella alalla. Me 
olemme paljastaneet sen tarkoitukset ja sen kavalat maailman- 
pettämissuunnitelmat = neljätoista vuotta kestäneissä taisteluissa 
ennen kansallissosialismin valtaantuloa ja kymmenvuotisessa taiste- 
lussa sen valtaantulon jälkeen. Arojen laumat ovat nyt kokoontuneet 
rajoillemme, ja se idän hyökyaalto, jota päivittäin yhä kasvavalla 
voimalla vyörytetään linjojamme vastaan, on epäilemättä yritys 
uudistaa ne historialliset hävitysretket, joita aikaisemmin on tehty 
maanosaamme vastaan. 


Tämä aiheuttaa myöskin sen, että kaikki eurooppalaiset valtiot 
ovat välittömästi jatkuvan uhan alaisina. On turha kuvitella, että 
bolshevismi pysähtyisi raioillemme, jos sille tarjoutuisi tilaisuus 
tunkeutua maahamme voittajana. Bolshevismi harjoittaa hyökkäys- 
politiikkaa ja käy hyökkäyssotaa, jonka nimenomaisena tarkoituk- 
sena on kaikkien maiden ja kansojen bolshevisointi. Ne Kremlin 
taholta tulevat vakuutukset ja Lontoosta ja Washingtonista peräisin 
olevat takuusitoumukset, joilla tahdotaan peitellä tätä päivänselvää 
päämäärää, eivät tee meihin minkäänlaista vaikutusta. Me tiedämme, 
että me idässä olemme joutuneet tekemisiin järjestelmistä pirulli- 
simman kanssa, joka ei tunnusta mitään ihmisten ja valtioiden välillä 
vallitsevaa perinnäistä suhdetta oikeaksi. Kun englantilainen lordi 
Beaverbrook = esimerkiksi selittää, että Eurooppa on uskottava 
Neuvostoliiton johtoon, ja kun eräs arvovaltainen amerikkalais- 
juutalainen sanomalehtimies, Brown, täydentää tätä lausuntoa sillä 
kyynillisellä mielipiteellä, että Euroopan bolshevisointi merkitsisi 
ehkä koko mannermaisen kysymyksemme lopullista ratkaisua, 

silloin ne tiedämme, mistä on kysymys: Euroopan valtiot on täten 
asetettu ratkaisevan elinkysymyksensä eteen. 


Länsimaat ovat vaarassa. 


On aivan toisarvoista, vaivautuvatko sen hallitukset ja sivisty- 
neistöt selvittämään tämän itselleen vai eivätkö. Saksan kansa ei 
ainakaan edes kokeeksi halua antautua tälle vaaralle alttiiksi. 
Hyökkäävien neuvostodivisioonien takana näemme me jo valmiit 
likvidoimiskomennuskunnat ja niiden takana terrorin, miljoonapäisen 
nälkäpeikon ja täydellisen anarkian, Kansainvälinen juutalainen 
osoittautuu tässäkin hävitystyön alkuunpanijaksi, joka tuntee kyynil- 
listä mielihyvää voidessaan syöstä maailman mitä syvimpään 
sekasortoon. Täten se toivoo voivansa aiheuttaa sen vuosituhansia 
vanhan kulttuurin perikadon, jonka luomisessa sillä itsellään ei ole 
ollut minkäänlaista sisäistä osuutta. Ja siksi me tiedämme, mikä 
historiallinen tehtävä meillä on suoritettavanamme. 


Länsimaisen ihmiskunnan kaksituhatvuotinen rakennustyö on 
vaarassa. 


Näemme jo hengessämme, kuinka kurjuuden, nälän ja pakkotyön 
peikko vain odottaa hetkeä ahmaistakseen Saksan kansan, näemme 
kuinka maaosista kunnianarvoisin vapisee perustuksissaan ja kuinka 
sen raunioiden alle hautautuu länsimaisen ihmiskunnan historiallinen 
perintö. Tämä kaikki tapahtuu, mikäli me emme pystyisi voittamaan 
tätä vaaraa. Ja tämä on se kysymys, jonka eteen meidät on asetettu. 


Minun toinen teesini kuului: Ainoastaan Saksan valtakunta 
liittolaisineen pystyy torjumaan äsken kuvatun vaaran. 


Jos maailman vahvin sotilasvaltio ei pysty murtamaan bolshe- 
vismin uhkaa, niin kuka siihen sitten pystyy? Euroopan puolueetto- 
milla valtioilla ei ole tarpeeksi voimaa, ei sotilaallisia mahtikeinoja, 
eivätkä niiden kansat ole henkisesti niin kypsiä, että ne voisivat 
vähimmässäkään määrin vastustaa bolshevismin tuloa. Tilaisuuden 
tarjoutuessa tulisivat motorisoidut bolshevikkidivisioonat polkemaan 
ne muutamissa päivissä jalkoihinsa. Euroopan keskisuurten ja 
pienten valtioiden pääkaupungeissa lohduttaudutaan sillä ajatuksella, 
että bolshevismia vastaan on paras varustautua henkisessä suhteessa; 
tämä muistuttaa surullisella tavalla Saksan porvarillisen keskusta- 

puolueen julkilausumia vuodelta 1932, joissa ilmeni se usko, että 
kommunismia vastaan voisi taistella ja että sen voisi myöskin 
voittaa pelkästään henkisin asein. Tämä väite oli meistä silloinkin 
niin typerä, että me emme viitsineet kiinnittää siihen mitään 
huomiota. Itäinen bolshevismi ei ole ainoastaan terroristinen oppi, 
vaan se on terroria myöskin käytännössä. Se ajaa takaa päämää- 
riään ja tarkoituksiaan pirullisella perinpohjaisuudella, imee niiden 
saavuttamiseksi kansasta kaikki voimat eikä lainkaan ota huomioon 
ikeen alle saattamiensa kansojen onnea, hyvinvointia ja rauhaa. 


Mihin ryhtyisivät Englanti ja Amerikka, jos Euroopan manner 
pahimmassa tapauksessa joutuisi bolshevismin valtaan? Luullaanko 
Lontoossa Euroopalle voitavan uskotella, että bolshevikkien etene- 
minen pysähtyisi Kanaalin rannikolle? 


Me käymme ratkaisemaan sodan tämän vaiheen suuria kysy- 
myksiä kiihkein sydämin ja kylmin päin. Täten me astumme 
lopulliseen voittoon johtavalle tielle. Voiton perusedellytyksenä on 
usko Johtajaan. Siksipä minä muistutan koko kansakuntaa vieiä 
kerran tänä iltana sen suurista velvollisuuksista. Johtaja odottaa 
meiltä suorituksia, jotka asettavat kaikki aikaisemmat suoritukset 
varjoon, Me emme tule pettämään hänen odotuksiaan. Samoin kuin 
me olemme ylpeitä hänestä, on hänenkin voitava olla ylpeä meistä. 
Todelliset miehet, mutta myöskin todelliset naiset osoittavat oikean 
kuntonsa kansallista elämää kohtaavien suurten ahdinkojen ja 
järkytysten aikana. Silloin ei kenelläkään enää ole oikeutta puhua 
heikommasta sukupuolesta, sillä silloin osoittavat molemmat suku- 
puolet yhtä suurta taistelutahtoa ja sielunlujuutta, Kansakunta on 
valmis kaikkeen. Johtaja on antanut käskynsä ja me tottelemme. 
Me emme ole koskaan uskoneet niin lujasti ja vakaasti voittoon 
kuin tänä kansallisen heräämisen ja sisäisen ryhdistäytymisen 
hetkenä. Voitto on aivan kätemme ulottuvilla; meidän on vain 
tartuttava siihen. Meidän on nyt lujasti päätettävä, että asetamme 
kaiken palvelemaan sen saavuttamista. Se on hetken vaatimus. Ja 
siksi on tunnuslauseemme: Kansa, herää! 


LUUTNANTTI GUNNAR JOHANSSON, SUOMEN 
PUOLUSTUSVOIMAT, KAATUNUT KESÄLLÄ 1942: 


Elämän ja kuoleman rajalla 


Taistelun melske on nyt vaiennut Itä-Karjalan liejuisissa ja upot- 
tavissa metsissä — äänetön ja kostea usva laskeutuu kammottavien 
kuoleman kukkuloiden yli, juuri nyt, kun kevät tekee tuloaan ja 
kuiskii, että näillekin kukkuloille pian tulee kesä ja että elämä siel- 
läkin jälleen herää. Yli 100 000 venäläistä, jotka varmaankin vielä 
viikko sitten hyvin hartaasti toivoivat sen hetken tuloa, jolloin 
suomalaisten tuli vaikenisi ja he pääsisivät vapaasti murhaamaan 
ja ryöstämään suomalaisissa korsukylissa, viruu nyt asemissaan — 
suomalaisen tykistötulen raatelemina, suomalaisten iskujoukkojen 
tuhoamina, iskujoukkojen, jotka yhdentoista vuorokauden aikana 
yötä päivää olivat hiipineet eteenpäin metsissä ja kahlanneet soissa 
tappaen tappamasta päästyäänkin, jotta itse saisivat elää. Linnut 
alkavat vähitellen jälleen viserrellä, aurinkokin tulee esiin ja kaikki 
tuntuu niin merkillisen hiljaiselta — tavanmukainen häirintätuli 
muistuttaa tässä hiljaisuudessa melkeinpä taidepausseja. Me istumme 
tyhjällä ammuslaatikolla, verestävin silmin, väsyneinä ja sanattomina. 


Nämä taistelut ovat johtaneet erääseen sadunomaisen armeijamme 
suurimmista voitoista, mutta älkää silti luulko, että me olemme 
vetäneet voitokkaat lippumme tankoon tai että voitonriemu täyttää 
linjat. Väsynein askelin miehet palaavat raudankovasta työstään, 
heidän otsaltaan virtaa hiki ja varsisaappaat tuntuvat joka askeleella 
juuttuvan upottavaan liejuun., He tarjoavat erään elämäni juhlal- 
lisimmista näyistä, marssiessaan tuossa ohitse, sisukkaina ja vai- 
teliaina raskaan mudan lotistessa heidän anturoittensa alla. Heidän 
marssinsa on nyt aivan yhtä tarmokasta, korutonta, harmaata ja 
suurpiirteistä, kuin muutamia päiviä sitten heidän marssiessaan 
taisteluun. 


Liejua, liejua — kirottu olkoon tämä venäläinen lieju. Tiet ovat 

nilkkoja myöten virtaavan, kuohahtelevan ja lotisevan mudan 
peitossa, joka laavavirran tavoin paikoitellen valuu yli äyräittensä 
ja muodostaa hitaasti virtaavia puroja metsiin, ja metsissä — vettä 
ja mutaa, vettä ja mutaa. Viime päivien aikana kaikki vihollisen 
hyökkäykset on torjuttu, mutta bolshevikit ovat pureutuneet kiinni 
kaikessa kiireessä kyhäämiinsä kenttävarustuksiin joukko-osastomme 
sivustassa ja nyt heidät olisi tuhottava. Kysytään työtä, työtä ja 
jälleen työtä, ennenkuin joukot ja sotamateriaali saadaan kuljetetuksi 
eteenpäin maanteiden ollessa tällaisessa kunnossa. Autot ponnistele- 
vat eteenpäin, niin että niiden moottorit ulvovat rasituksesta, trak- 
torit auttavat niitä takaisin tielle, kun niiden takapyörät ovat juut- 
tuneet suohon, hevoset vetävät ja riuhtovat. Ne höyryävät ja vapi- 
sevat väsymyksestä. Miehet marssivat takit avoimina ja lakit 
kädessä tienvieriä pitkin. Tässä tänä hämärtävänä kevätaamuna 
suoritetussa marsissa on jotain satumaista. 


Aamulla kahdeksanpäiväisten katkerien puolustus- ja häirintä- 
taistelujen jälkeen alkaa lopullinen hyökkäys. 


Täsmälleen samalla sekunnilla aloittavat kaikki patterimme hel- 
vetillisen ammunnan. Hevoset vapisevat ja hikeentyvät pelosta. 
Neuvostopatterit vastaavat tuleen. Shrapnellit räjähtelevät päittemme 
päällä. Me sijoittaudumme niihin asemiin, joista hyökkäyksen on 
määrä alkaa. Ne ovat kovan tykistötulen alaisina. Näyttää aivan 
siltä, kuin hajaantuisivat väsyneet miehet metsään ilman mitään 
suunnitelmaa. Mutta jokaisella on määrätty paikkansa. Bolshevik- 
kien rykmentit ja pataljoonat on saatava eristetyksi ja tuhotuksi. Mc 
etenemme hyökkäyksessä viuhkan muotoisesti ja suljemme kun 
mustekala henkensä edestä taistelevat neuvostojoukot puristuk- 
seemme. 


Nyt jyrräävät suomalaiset hyökkäysvaunut ohitse. Ne suorittavat 
kaartoliikkeen läheisimmän kukkulan ympäri ja kukkula miehitetään. 
Taistelu on nyt täydessä käynnissä. Hyökkäysvaunut etenevät aivan 
ampumahautojen reunalle saakka ja syytävät niihin tultaan. Vihol- 
liset puolustautuvat kuolemaan saakka. Niin etenee hyökkäys edel- 
leen teitä pitkin. Meidän on määrä pysähtyä muutamia kilometrejä 
edempänä idässä. 

Kun 4 venäläistä hävittäjää leijailee matalalta ylitsemme, vallitsee 
muutamien hetkien ajan sietämätön jännitys: Mutta ne eivät tuli- 
takaan meitä. Ilmeisesti me olemme liian lähellä venäläisten linjoja. 
He voisivat ehkä osua omiin miehiinsä. Me muutumme aivan 
liioitellun rauhallisiksi hetki kun uhkaava vaara on ohitse. 

Illalla saadaan yhteys tykistöön jälleen kuntoon. Tykistön 
taistelusuoritukset ovat täällä todella klassillisia. Nyt alkaa rumputuli 
ja hyökkäys kenttävarustuksia vastaan, jotka melkein peittyvät 
kranaattisateeseen. Etenemisemme jatkuu vihollisen vaienneiden 
asemien yli. 

Metsissä riehuvat vielä säälimättömät taistelut. Saartorenkaamme 
sulkeutuu etelässä vihollisen ympäri, niin että kukaan ei enää pääse 
ulos motista. Tykistön tulenjohtajat näkevät kaikkialle. Siellä missä 
vastarinta voimistuu, murretaan se murhaavalla kranattikeskityk- 
sellä. Bolshevikkien riveissä voi nyt jo havaita rakoilemista. Yksi 
toisensa jälkeen — varsinkin upseerit — yrittävät illan hämärissä 
hiipiä linjojen läpi takaisin etelään. Mutta partiomme ja vartio- 
miehemme tuhoavat heidät. Noiden tuhansien kuolleiden joukossa 
viruu nyt rykmentin ja pataljoonan komentajia. Bolshevikit taistele- 
vat kuolema silmiensä edessä sellaisella sitkeydellä, että siitä on 
leikki kaukana. Vihollisen tykistötuli on vaiennut jo aikaisemmin. 
Bolshevikit ovat vetäneet tykkinsä pois metsän läpi. Vielä viimeisenä 
päivänä kuuluu metsästä heidän villi molotuksensa, nuo kuolinhuudot, 
joita he päästelevät vodkankäheillä äänillään: 

,Me saamme kyllä nähdä jään lähtevän Syväristä, mutta ette te. 
Tulkaa vain tänne, te kirotut roistot. Mutta antautukaan mieluummin, 
niin silloin me näytämme teille Syvärin! Tulkaa ja ottakaan meidät, 
te suomalaispirut! Vai pelkäättekö? Onko täältä vielä pitkä matka 
Helsinkiin? Ehtiikö sinne autolla yhdessä päivässä?'* 

Kuolema odottaa heitä, mutta yhä he raivoavat. Eteläisiltä 
puolustuslinjoilta saapuu yhä tietoja, joiden mukaan ryssät käyttävät 
liekinheittimiä ja panssarilevyjä. Luodit poksahtelevat syrjään 
panssarilevyistä, kun meikäläiset niitä ampuvat. Ja sitten ryssä 
saattaa kurkistaa levyn takaa ja irvistää ivallisesti. Hän luulee ehkä, 
että me emme voi hänelle mitään, mutta hetken kuluttua vaipuu 
hän kuolleena levynsä taakse. Kranaatinheitin on saanut sanoa 
sanottavansa. 

Vähitellen melu vaikenee. Maantiellä tapaa yksinäisiä vapisevia 
ryssiä, jotka nöyrästi pitävät käsiään koholla. He ovat antautuneet 
jo kerran aikaisemmin, mutta silloin ei kenelläkään ollut aikaa 
heitä varten. Heidän oli vain käsketty mennä pois tieltä. 


Nyt he tervehtivät jokaista suomalaista kohotetuin käsin, eikä 
käy kieltäminen, että se tuntuu hieman naurettavalta. Kohtaan erään, 
jonka kasvot on ammuttu aivan rikki. Pään ympärillä roikkuu 
verisiä siteitä. Hän kohottaa ilmaan toisen kätensä, toinen on 
halvaantunut. Annan hänelle savukkeen. Hänen likaiset kasvonsa 
ovat liidunvalkeat, hän vapisee ja hikoilee pelosta. Kun pistän 
palavan savukkeen hänen suuhunsa, yrittää hän kumartaa ja 
ähkäisee: ,Tovaritch, Tovaritch'*, mikä saa minut vastaamaan: 
»Nietol'*, Sitten hän lähtee kulkemaan apaattisena edelleen, katse 
suunnattuna kohti sitä unimaailmaa, jossa ei enää ole mitään tuskia. 


Samalla hetkellä liukuu jälleen 4 vihollisen hävittäjälentäjää 
tasangon yli. Ainoan suojan tarjoavat eräät hevosajopelit. Me 
kyyristelemme polvillamme liejussa — kärryjen toisella puolella ajo- 
mies, toisella minä. Hävittäjälentäjien suorittamien syöksyjen välillä 
ajomies pistää päänsä esiin ja sanoo sellaisella varmuudella, että se 
voisi siirtää vuoria: 


— Eivät ne meihin osu, herra luutnantti, eivät osu, uskokaa 
minua. 


Eivätkö nämä yksinkertaiset, voitonvarmat sanat ilmaise suoma- 
laisille ominaista lannistumatonta optimismia ja elämänuskoa? Ei- 
vätkö ne ole todistus jostakin, mitä ei tapaa kaikkialla? Kun vaara 
on ohi, ajuri kohottautuu pystyyn liejusta ja lausahtaa: 


Katsokaas nyt, herra luutnantti, minä tiesin, että ne eivät osuisi 
meihin! 


Me hymyilemme kummatkin vähän hämillämme tälle uskolle. 
Mutta jos ihminen ei usko mihinkään, merkitsee se lopun 
alkua. Apaattinen ryssänvanki tarpoo edelleen. Hän ei ole suonut 
hävittäjälentäjille katsettakaan. Ehkäpä hän kuvittelee sekavassa 
ja kauhujen kangistamassa mielessään, että häneen ei enää mikään 
voi osua. 

Taistelun melske metsissä on vaiennut. Vain häirintätuli jatkuu. 
Tavanomaisella suomalaisella motitustaktiikalla vihollisen hyök- 
käysrykmentit ja pataljoonat eristetään toisistaan ja tuhotaan metsiin 
ja soihin. 


Onko sinulla halua silmäillä tuollaista mottia, joka on täynnä 
ammusten repimiä ruumiita, mitä mielikuvituksellisimmin raadeltuja 
ihmisiä, mitä luonnottomimmissa asennoissa lojuvia vihollisia? Useim- 
milla heistä osuma päässään. 


Nämä ovat sodan kammottavat kasvot. Me katsomme niiden ohi 
kaukaisuuteen, kohautamme olkapäitämme ja karistamme epämiellyt- 
tävän tunteen mielestämme tavanmukaisella lyhyellä toteamuksella: 


No niin, bolshevikeille kävi taas kerran huonosti. 


Sinä, joka kotonasi Suomessa tai muualla Euroopassa luet voi- 
tonsanomia, kumarra kunnioittavasti niille teoille, joita täällä idän 
liejussa on suoritettu. Lähetä jokapäiväisten pikkumurheitten keskeltä 
ajatus niiden miesten luo, jotka kipein jaloin ponnistelevat kohti 
vihollistulta ja jotka joka hermollaan kaipaavat lepoa, rauhaa ja 
unohdusta. Älä unohda myöskään niitä miehiä, jotka ovat suorit- 
taneet viimeisen rasittavan marsiinsa lumisohjussa. Heidän nimiään 
ei mainita loistavissa voitonsanomissa. Mutta he ovat meidän jaloin 
uhrimme- He lepäävät kalpeina ja hiljaisina — ehkäpä heillä on 
vain harvoja, jotka heitä murehtivat. 


Aurinko lähettää uutta elämää antavat säteensä maan päälle. 
Täälläkin puhkeaa eloon uusi ja lupaava elämä, joka ei katso 
menneisyyteen. Me, joiden on sallittu edelleen elää kotona tai rin- 
tamalla, tulemme kitkemään sodan kauhut mielestämme. Mutta 
me emme tule unohtamaan niitä miehiä, joiden haudoille tulevaisuu- 
temme rakentuu. Sen me lupaamme pyhästi kaikille niille, joiden 
vaellus päättyi tänne korpiin, vaellus, jonka he kaikki sisimmässään 
kuitenkin uskoivat lopulta johtavan takaisin kotiin. 


Istun tyhjällä ammuslaatikolla koruttomien, mutta jyhkeiden 
joukkojemme marssiessa ohitseni — liejun peittäminä, väsyneinä ja 
tyytyväisinä. Katso tarkkaan näitä joukkoja — silloin käyt sanat- 
tomaksi! ; 

FERNAND DEPONTHIERE, VALLOONALAINEN 
LEGIOONA: 


Muutamia sanoja tovereilleni 


Minä käännyn teidän puoleenne, toverit, jotka opiskelette koti- 
maassa, sekä teidän puoleenne, jotka olette rintamalla, sillä minä 
uskon, että minulla on teille jotain sanottavaa. Sydämeni on luon- 
nollisesti ennen kaikkea niiden luona, joilla oli tarpeeksi rohkeutta 
jättää kotinsa ja opintonsa ja lähteä sotaan, — niiden luona, joita 
ei edes kuoleman ajatteleminen pystynyt pidättämään. Sillä he 
kulkevat nyt todellisuudessa sen vallankumouksen vaarallista tietä, 
jonka he hengessään näkivät avautuvan eteensä. 

Täällä punaisessa helvetissä elämämme on muuttunut aivan 
toisenlaiseksi kuin ennen. Kaukana luennoilta ja kirjastoista meillä 
ei ole aikaa edes avata kirjaa saadaksemme siitä henkistä vahvistusta. 
Niinpä meidän on turvauduttava entisiin varastoihimme, kun taas 
muilla on mahdollisuus istua yliopiston penkeillä ja ammentaa 
itselleen tietoja viisauden lähteestä huolimatta siitä hirvittävästä 
myrskystä, joka nykyisin raivoaa kapitalismin ja bolshevismin 
ansiosta. Me sotilaat kannamme ylioppilas- tai tohtorihatun asemasta 
teräskypärää. Me olemme vaihtaneet siviilivaatteemme Euroopan 
univormuihin. Etulinjoilla, joilla me makaamme kiväärin tai koneki- 
väärin takana, ei elämä tarjoa meille enää mitään mukavuuksia. 
Kaikki jokapäiväisen elämän pikkuseikat ovat jääneet taaksemme 
maahan, jonka me jätimme iloisin sydämin. 

Elämä, vaikka se olisi kovaakin, tulee tuntumaan meistä enemmän 
elämisen arvoiselta, sillä se, mitä me näemme ja koemme täällä bolshe- 
vikkien maassa, karaisee meidät ja tekee meistä raudanlujia miehiä. 

Nykyinen sota on kaikille raskas. Monet ovat tähän asti pitäneet 
kädessään vain täytekynää — heille annettiin käteen kivääri; kerran 
he viettivät päivänsä opiskellen — heidät asetetiin sotaväen riveihin; 
he kuuntelivat tarkkaavaisesti professoreja — nyt he joutuvat koke- 
maan suuria rasituksia ja kestämään hirvittävää kylmyyttä. Mutta 
kukaan ei ole antanut jäisen pakkasen ja syvän liejun masentaa 
itseään. 

Te laulatte ja tiedän silmissänne on sama kirkas loiste kuin sinä 

päivänä, jolloin te lähditte kotoa — vaikka hehkuva kuumuus värei- 
leekin venäläisten arojen yllä, ilman että te voitte hakea itsellenne 
varjoista paikaa ja vaikka jäinen viima ulvookin korvissanne. 

Käsitättekö te, mikä muutos on tapahtunut teidän sydämissänne? 
Te olette muuttuneet pojista miehiksi. 

Mutta myöskin te toiset toverini, jotka kohtalo pidätti kotimaassa, 
olette minulle yhtä rakkaat, sillä teidänkään tehtävänne ei ole 
helppo. Tosin sitä ei palkita sotilaan osaksi tulevalla sotilaallisella 
kunnialla, mutta ei se silti ole vähemmän suuri ja arvokas. Uusi 
Eurooppa tarvitsee kipeästi sekä sotilaita että henkisiä taistelijoita. 
Me olemme sotilaita, te taas henkisiä taistelijoita. Sana ja kynä 
ovat teidän aseenne, ja mikään ei estä teitä kirjoittamasta yhtä 
ujostelemattomasti ja antautuvasti kuin me taistelemme. 

Jokaisella vallankumouksellisella aikakaudella on ollut omat filoso- 
finsa, tiedemiehensä ja kirjailijansa, jotka ovat kantaneet sen lippua. 
Ja te, uuden Euroopan tienraivaajat, tulette seuraamaan heidän 
esimerkkiään taistelijoina. Koska te olette nuoria, niin te tulette 
vapautumaan vanhentuneen aikakauden käsitteistä. 

Teille, jotka alusta alkaen olette pyhittäneet elämänne Euroopan 
nuorien kansojen aatteille, se ei tule merkitsemään mitään suurta 
muutosta, koska te olette lapsuudestanne alkaen taistelleet näiden 
aatteiden puolesta. Uusi Eurooppa tulee tarvitsemaan teitä rakea- 
nustyössään, sillä ilman teitä me tuhoudumme. Te tulette luomaan 
uuden järjestyksen, sillä henkenne, joka on saanut ravintoa tieteiden 
ja taiteiden lähteistä, on valmistautunut siihen. Tänään te ehkä 
joskus häpeätte käydessänne jonkun rintamalla olevan toverinne 
vanhempien luona. Mutta se on turhaa, sillä huomenna te tulette 
työskentelemään yhdessä meidän kanssamme suuren päämäärän 
saavuttamiseksi. 

Lähetän teille kaikille, opiskelevat toverini ja sotilaat, veljelliset 
terveiseni lujasti uskoen tulevaisuuteemme! Tervehdin teitä kaikkia: 
saksalaiset, italialaiset, suomalaiset, romanialaiset, unkarilaiset, es- 
panjalaiset, kroatialaiset, slovakialaiset, alankomaalaiset, ranskalai- 
set, norjalaiset, tanskalaiset, bulgaarialaiset, portugalilaiset ja teitä, 
maamieheni. 

Rintamalla on nyt yö. Tykit jylisevät valmistellen huomispäivän 
hyökkäystä. 

PROE. TRI G. A. S. SNIJDER, AMSTERDAM: 


Euroopan oma elämä 


Eurooppalaisen hengen ilmenemismuotoja ja päämääriä 


Vuoristokiipeily on meidän mielestämme elämyksenä aina hyvin 
tyypillinen: rasittava nousu tuntuu aina todelliselta suoritukselta, ja 
jos lopuksi vielä tavoitetaan ennen saavuttamaton huippu, niin ei 
rohkean vuorikiipeilijän palkkana ole ainoastaan tietoisuus siitä, että 
hän on pystynyt voittamaan luonnon hänen tielleen asettamat esteet, 
eikä myöskään se nautinto, jonka huipulta joka suuntaan lopulta 
avautuva näköala hänelle tarjoaa, vaan hän saattaa myöskin toivoa, 
että hänen nimensä säilyy pysyvästi muiden alppikiipeilyn har- 
rastajien piirissä. 

Kuitenkin on vain harvojen vuoristokiipeilijöiden sallittu jättää 
nimensä ihmiskunnan historiaan, ja juuri nämä harvat eivät olleet 
mitään ,alpinisteja* sanan varsinaisessa merkityksessä. Alpinistiksi 
voisi korkeintaan nimittää ehkä Petrarcaa, jota Renan kutsuu 
vensimmäiseksi nykyaikaiseksi ihmiseksi'*. Kun Petrarca kiipesi Mont 
Ventouxin huipulle, oli hänen nimenomainen tarkoituksensa nauttia 
ympäröivän luonnon kauneudesta, ja täten hän tietoisesti loi uuden 
luonnontunteen. Juutalainen Mooses, joka pari tuhatta vuotta 
ennen Petrarcaa jo oli kiivennyt eräälle vuorelle Sinain erämaassa, 
oli sen sijaan tuskin mikään alpinisti. Hän toi mukanaan alas vuorelta 
laajan, ja monessa suhteessa vieläkin opettavaisen ja valistavan 
lakikokoelman. Vuori oli Moosekselle vain välikappale hänen hakies- 
saan kirjoitettuja elämänohjeita korkeammasta maailmasta, eikä hän 
kiinnittänyt itse vuoreen sen enempää huomiota. Mutta Mooseksen 
jäljet ovat vieläkin helposti havaittavissa! 


Kreikkalainen Geminos on vuorikiipeilijänä paljon vähemmän 
tunnettu. Alan erikoiskirjallisuudessa hänestä on vain vaatimaton 
maininta. Hän eli ajanlaskumme alussa Rhodos-saarella ja jätti 
jälkeensä kertomuksen, jossa kuvataan, mitä hän ja ryhmä muita 
kreikkalaisia koki noustessaan saaren korkeimmalle huipulle. ,He 

nousevat usein pilvien yläpuolelle ja katselevat sitten vuoren huipulta 
sen alapuolella olevien pilvien rakennetta', sanoo Geminos. 


Tämä on vain pieni ja mitätön maininta, mutta kuitenkin sillä 
on laaja merkitys. Sillä vaikka Geminoksen nimi onkin jo melkein 
painunut unhoon, niin on siitä eläytymistavasta, joka ilmenee hänen 
huomioissaan, muodostunut siinä määrin kaikkien itseään eurooppa- 
laisiksi nimittävien kansojen yhteisomaisuutta, että tässä tapauksessa 
ei enää lainkaan voi puhua mistään ,jäljestä* tai ,jäljistä'. Jos 
eurooppalaiselta kulttuurilta otettaisiin pois luova havaintojenteko 
ja todellisuuden systemaattinen tarkastelu — sillä sitähän kreikka- 
lainen ?heorein-käsite pohjimmiltaan merkitsee — niin katkaistaisiin 
eurooppalaiselta kulttuurilta samalla sen selkäranka. 


Kreikkalainen teonsana theorein on meille kaikille tuttu sanasta 
teoria, joka on otettu kaikkiin eurooppalaisiin kieliin. Monen mie- 
lestä sillä on ehkä hieman , teoreettinen sävy, toisinaan sitä taas 
käytetään ehkä hyvinkin epäkreikkalaisessa mielessä, mutta ilman 
sitä olisi kuitenkin mahdoton tulla toimeen. Ja vaikka ,havaitse- 
minen** silloin tällöin tuleekin tungetuksi vähän liian taka-alalle 
meidän kasatessamme ,teorioitamme' toinen toistensa päälle, niin 
säilyy tässä sanassa kuitenkin joka tapauksessa se osa sen sisällöstä, 
joka tarkoittaa todellisuuteen pohjautuvaa tarkastelua. Uskon, että 
me tällä toteamuksella olemme päässeet kreikkalaisen ja samalla 
eurooppalaisen maailmankatsomuksen ytimeen. Kun me kreikka- 
laisten tavoin ,,tarkastelemme'* maailmaa, niin me lähdemme siitä 
edellytyksestä, tai oikeammin uskosta, että maailmalla on joku 
tarkoitus ja että tämä tarkoitus myöskin ilmenee siinä: Kreikkalaisten 
ja meidän havaitsemisemme ei kuitenkaan ole vain yksinkertaista 
ja nöyrää olevaisen sekä meidän ympärillämme ja meissä tapahtuvan 
kehityksen tarkastelua, vaan pikemminkin, kuten jo edellä huomau- 
timme, luovaa, eroittavaa, mutta samalla yhdistävää, yhteyksiä 
hakevaa, järkevää havaintojentekoa. Henkemme esittää kysymyksiä 
ja vaatii vastauksia kaiken näkemämme ja kuulemamme suhteen. 
Tämän mitä selvimpään minä-tietoisuuteen pohjautuvan asenteen 
edellytyksenä ja täydennyksenä on se luja vakaumus, se usko, että 
sisäistä minää hallitsevat ne samat lait, se sama säännönmukaisuus, 
joka ohjaa ulkonaista maailmaa. 

Jos silmä ei olisi sukua auringolle, niin se ei voisi nähdä aurinkoa. 
Jos Jumalan oma voima ei piilisi meissä, niin kuinka jumalallinen 
voisi meitä hurmata?** (Goethe.) 


Faustinen kysymys 


Geminos tarkastelee vuorellaan pilviä alapuolellaan, ja samalla 
hän havaitsee, että niidenkin kesken vallitsee yhteys ja järjestys 
(syntasis). Itse hän todennäköisesti nimittäisi tätä järiestystä ja 
yhteyttä ilman muuta luonnoksi, physis. Me, jotka aivan liian 
helposti unohdamme sisäisen ja ulkonaisen lain olevan saman, 
puhumme tässä tapauksessa usein luonnonlaista tai järjestyksen- 
mukaisuudesta ja olemme taipuvaisia liittämään tähän sen käsityksen, 
että nämä lait ovat meidän henkemme luomat. Kreikkalaiselle luonta 
on laki, — niin että häntä tuskin koskee erään henkevän japanilaiser 
esittämä syytös, jonka mukaan eurooppalainen kuvittelee, että hänen 
on luotava maailma yhä uudelleen ja uudelleen ainakin itseään 
varten. Ero meidän ja kreikkalaisten välillä on pohjimmiltaan kuiten- 
kin mitättömän pieni. 

Pääasia on, että me, kuten kreikkalaisetkin otamme henkilökoh- 
taisen asenteen kaikkiin ilmiöihin, että meidän kehittynyt minä- 
tunteemme kerta kerralta pakoittaa meidät esittämään kysymyksiä 
ja hakemaan niihin vastauksia ja että tuosta yksinkertaisesta sanasta: 
» Miksi . .. ?', johon tuo ikuinen kysymys on pukeutunut, on muo- 
dostunut ikäänkuin eurooppalaisen hengen vertauskuva. Sillä tämä 
kysymys vie meidät eteenpäin, jokaisesta vastauksesta uuteen 
kysymykseen, ja niin me omaksumme ja rakennamme itsellemme 
järjestelmän, pääsemme perille asioiden järjestyksestä ja saamme 
vihdoin vastauksen siihen viimeiseen kysymykseen, joka kuuluu: 
vmikä pitää pohjimmiltaan maailmaa koossa?'' 

Tämä on tarve, kyky, joka joskus saattaa muodostua jopa kiusai- 
liseksikin, yhtä kiusalliseksi, kuin pienten lasten kanssa käydyt 
»miksi-keskustelut'* ja joka silloin saa meidät etsimään uskonnosta 
vastausta viimeiseen kysymykseen. Mutta juuri näiden kysymysten 
ja vastausten tietä joudumme , viimeisten kysymysten' eteen; ja 
kuta vakavammin ihminen suhtautuu elämään, sitä kauemmaksi hän 
kulkee tätä tietä pitkin. On yhdentekevää, asummeko Cadizissa tai 
Helsingissä, Narvikissa tai Sofiassa, sillä tässä suhteessa me olemme 

kaikki samanlaisia, kaikki eurooppalaisia. Tämä suhtautumistapa on 
meille kaikille niin ominainen, meidän taipumuksiimme perustuva ja 
kasvatuksen avulla vahvistunut, että me emme tahdo emmekä voisi- 
kaan olla toisenlaisia, niin kiusalliseksi kuin tällainen ikuinen kysy- 
mispakko saattaakin käydä. Se vastaa sisintä olemustamme ja 
muodostaa perustan kaikkien eurooppalaisten keskeiselle yhteisym- 
märrykselle. 

On tuskin luultavaa, että vanhat kreikkalaiset olivat selvillä tästä 
itsessään piilevästä eurooppalaisesta hengestä. Mutta he kehittivät 
ja kouluuttivat sitä itsessään esimerkillisellä tavalla vaalien sitä kuin 
hienoa soitinta tai jaloa asetta, ja tämä on heidän suuri ansionsa, 
tämä tekee heistä vielä tänäänkin meidän kasvattajiamme: eurooppa- 
lainen filosofia ja taide, eurooppalainen tiede ja tekniikka perustuvat 
heidän suorituksiinsa, jotka eroavat jyrkästi edellisten aikakausien 
saavutuksista ja varsinkin itämaiden aikaansaannoksista. Kaikki 
Euroopan kansat ovat mielellään ottaneet kreikkalaisilta oppia, ei 
tosin oppiakseen , jotain vierasta'', vaan koska he ovat vaistomaisesti 
tunteneet, että tälle kasvatukselle oli olemassa sen välttämätön 
edellytys, samanlainen sielullinen rakenne. Ja me voimme ilolla 
todeta, että oppilaat ovat löytäneet oman tiensä ja että Euroopan 
yksityiset kansat ovat tälle yhteiselle pohjalle pystyneet luomaan 
väritykseltään ja luonteeltaan omalaatuiset kulttuurit. 


Eurooppalainen ylpeys 


Ja mikä on vielä tärkeämpää; myöskin eurooppalaisesta kult- 
tuurista luopuneet kansat, kuten amerikkalaiset, käyttävät henkisessä 
suhteessa samaa kieltä kuin me — niin huonosti kuin he siihen 
pystyvätkin! On tosin liian röyhkeätä, että he aloittelijoina vaativat 
meitä eurooppalaisia omaksumaan heidän käyttämänsä kielen, jotta 
muka saavuttaisimme vastakaikua maailmassa. En epäröi väittää, 
että meidän eurooppalainen ylpeytemme estää meitä sitä tekemästä, 
enkä minä myöskään usko, että tämän ylpeyden tunteminen on 
mitään pöyhkeilyä, Ryhtymättä lähemmin koskettelemaan tämän 
ylpeyden perusteita, saatamme, mekin puolestamme kuitenkin kysyä: 
Mitä todellisia kulttuurisaavutuksia on Amerikka tähän mennessä 
voinut asettaa eurooppalaisen kulttuurin luomusten rinnalle? Kuinka 
Amerikka olisikaan voinut siihen pystyä. Valtiomuotonsa suhteen 

se ei tähän mennessä ole päässyt sen pitemmälle, kuin että siellä 
on johdonmukaisesti — aivan mielettömyyteen saakka! — toteutettu 
Ranskan vallankumouksen typerät ja harhautuneet aatteet — käytän- 
nössähän Amerikan historia todella alkaa vasta Ranskan vallanku- 
mouksesta. — Tässä kotimaansa jättäneiden eurooppalaisten muo- 
dostamassa sekasotkussa on tuskin havaittavissa merkkiäkään 
mistään todellisesta kansallisuustunteesta. Ja parhaat amerikkalaiset 
ovat joko europpalaisia, tai sitten he ovat saaneet kasvatuksensa 
Euroopassa. Minun ei tarvinne painostaa, että tässä en suinkaan 
tarkoita maahan muuttanutta , juutalaista älymystöä: Amerikan on 
itse pystyttävä suoriutumaan tästä ongelmasta, jonka se on ottanut 
harteilleen. Sekin aika on kerran tuleva! 

Eräässä mielessä ovat myöskin venäläiset eurooppalaiselle kult- 
tuurille = kiitollisuudenvelassa. Kuitenkaan en haluaisi nimittää 
kulttuuriksi Venäjällä vallitsevaa järjestelmää, yhtä vähän kuin 
sen teknillisiä suorituksiakaan ja sen tapaa toteuttaa juutalaisten 
suunnitelmat. Venäjän henkinen asenne on ja pysyy sisäaasialaisena 
ja meille täysin vieraana. Sillä saattaa olla omat etunsa ja oma 
erikoinen arvonsa, mutta se ei sovi meille! 

Eurooppa ei tarvitse elääkseen tätä idästä tullutta evankeliumia, 
eikä sen myöskään tarvitse elää kourallisesta kurjia ,aatteita'', kuten 
Amerikan. Silloin kun Amerikka vasta alkoi, oli Euroopalla takanaan 
paljon antoisia, mutta myöskin verisiä kokemuksia. Ja kun me nyt 
näemme, kuinka Amerikka, joka käyttää Englantia henkivartijanaan 
— herra Churchill tulee kyllä vielä joskus huomaamaan, mikä asema 
hänelle ja hänen kansalleen on ajateltu! — esittää meille houkut- 
televia suunnitelmia ja ylistää niitä ainoaksi autuaaksi tekeväksi 
järjestelmäksi, niin me emme suinkaan voi olla havaitsematta, että 
myöskin nämä suunnitelmat ovat ,,eurooppalaisen hengen' tuotetta, 
ja että ne ovat meille ennestään tuttuja. Päinvastoin, ne ovat meille 
liiankin tuttuja! 


, Miksi . . .?* 
Ja kun me ryhdymme esittämään tavanomaisia kysymyksiämme 
näiden ongelmien suhteen, kun me Amerikan tarjoaman vaihtoehdon 


yhteydessä kylmästi ja järkevästi kysymme itseltämme: , Miksi... ?, 
niin, miksi me siis oikeastaan käymme tätä sotaa, ihmisiä vastaan, 

jotka omien sanojensa mukaan vain tahtovat onnellistaa meidät?* 
— niin juuri silloin meidän on ajateltava rikkaita kokemuksiamme 
eurooppalaisina. Meidän on ennen kaikkea ajateltava sitä, että meidän 
kokemuksemme ovat opettaneet meille, että kansojen elämässä on 
olemassa pääasioita ja sivuasioita ja että ne kansat, jotka kääntyvät 
pois elämänsä alkulähteiltä ja antavat jäsentensä keinottelutaipu- 
muksille vallan, aina ovat joutuneet perikatoon ja tulevat vastai- 
suudessakin joutumaan perikatoon. Tämä tekee ohimenevät epä- 
miellyttävyydet ja rajoitukset meille helpoksi kantaa, ja tässä 
tapauksessa meidän kerrankaan ei tarvitse tulla ,lasten kaltaisiksi", 
jotka kaikissa mahdollisissa ja mahdottomissa tilanteissa kajauttavat 
tuon ,miksi ...?', joskus vieläpä loukkaantuneessa äänensävyssä. 


Epäilemättä on koko tämä sota meille sotana vastenmielinen — 
Fitlerille varmasti aivan erikoisessa määrin! — tämä sota, joka 
kutsuu meidät pois rakkaaksi käyneen hiljaisen työmme äärestä 
luentosaleissa, laboratorioissa ja seminaareissa ja pakoittaa meidät 
ammattiin, jota me emme suinkaan rakasta sen itsensä tähden; 
tämä sota, joka pakoittaa meidät ryhtymään kaikenlaisiin rajoituksiin 
ja pimentämään kaupunkimme. 

Epäilemättä me jokainen rakastamme enemmän rauhaa ja annamme 
etusijan suuremmalle määrälle henkilökohtaista vapautta. 


Mutta kaikki nämä seikat ovat merkityksettömiä suurten kohta- 
lokysymysten rinnalla, ja sitäpaitsi eivät kaikki yhdessäkään vielä 
ole samaa kuin sota, vaan ne ovat vain seuraus sodasta — sen 
sivuilmiöitä. Jokainen ,,miksi . . . ?'', joka esitetään tässä yhteydessä, 
johtaa meidät pakostakin antamaan aina saman vastauksen: , sota". 


Juuri siitä syystä on jokainen tätä sotaa koskeva ,miksi ...? 
kysymys niin suuri, laaja ja tärkeä, ja siksi ei suinkaan riitä, että 
etsimme tämän sodan ulkonaisia aiheita, vaan meidän olisi löydettävä 
sen perusta, sen perimmäinen syy. Tätä perimmäistä syytä etsiessämme 
saattaa käydä niinkin, että mannermaamme veriset kokemukset 
selvittävät meille, että meidän nyt on korkein aika ruveta huolehti- 
maan yhtenäisyydestämme ja olemassaolostamme. Tämä ei ensi 
sijassaa suinkaan tapahdu sen vuoksi, että molemmat nyt ovat 
ulkonaisesti uhattuja sekä idästä että lännestä käsin. Sillä ulkonaiselta 
kannalta katsoen meille tarjotaan sekä olemassaoloa että yhtenäi- 

syyttä sekä idästä että lännestä — vieläpä sellaista yhteyttä, joka 
on paljon suurempi, kuin mitä me itsellemme toivomme. 

Mutta me emme tarkoitakaan tätä yhteyttä ja olemassaoloa. 
Meillä ei ole pienintäkään aikomusta muuttua kesyksi ja vaarotto- 
maksi eläinlaumaksi, joka alistuisi Kremlin tai Valkoisen talon 
herrojen johdon ja hallinnon alaisuuteen. Emmekä me halua 
omaksua mitään massasivilisatiota, josta kaikki väri, sisältö ja maku 
on kadonnut. Vaikka meidän tulevaisuudessa onkin ajateltava 
enemmän yhdistäviä kuin eroittavia piirteitä kansojen keskuudessa, 
niin me pidämme kuitenkin kiinni siitä erilaisuudesta ja omalaatui- 
suudesta, jotka vasta antavat kokonaisuudelle sen rikkauden. 


Suuri rakennustyö 


Tämä kokonaisuus on se yhteys, jota me tarkoitamme ja joka 
ei perustu kaikkien ylipäänsä tarjolla olevien tekijöiden rajattomaan 
ja suunnittelemattomaan yhteenkasaamiseen, vaan joka syntyy siten, 
että yhdistetään kaikki se, mikä on kansallista, eli siis se, mikä 
henkisten taipumusten ja fyysillisten piirteiden puolesta todellisuu- 
dessa kuuluu yhteen. Vasta silloin alkaa sana kansakunta todella 
merikitä yhteisöä, johon kuuluu vain syntyperän yhdistämiä 
yksilöitä. 

Mutta yhtyneen Euroopan uudet kansakunnat kuuluvat yhteen 
juuri yhteisen kulttuurinsa perusteella. Tälläkin alalla on rikkaan 
moninaisuuden ja erilaisuuden saatava hallita — yhteisen kulttuu- 
rimme perusta, jonka vanhat kreikkalaiset laskivat, on meidän 
ylpeytemme! Me kiellämme jokaiselta oikeuden yrittää johtaa meitä 
tai sanella meille ohjeita tässä suhteessa, olkoonpa kysymys sitten 
bolshevikeista tai angloamrikkalaisista. Me emme pyri onnellistut- 
tamaan koko ihmiskuntaa ihanteillamme, amerikkalaisten johtaminen 
ei pälkähtäisi päähämmekään, emmekä me tunne mitään halua 
emmekä tarvetta sekaantua bolshevikkien asioihin. Bolshevikkeihin 
ja amerikkalaisiin verrattuina meidän vaatimuksemme ovat melko 
vaatimattomat: me haluamme vain järjestää omat olomme! 

Ja jos meiltä sitten kysytään, mitä me tarkoitamme , omilla 
oloillamme*, niin vastauksen täytyy kuulua: ,Euroopan oloja”. 
Sillä Eurooppa on se piiri, joka henkisessä suhteessa aina on ollut 

kotimme, ja kunkin yksityisen kansan tähän asti asuma maa kuuluu 
Eurooppaan samoin kuin huoneet yhdessä muodostavat talon. Meidän 
velvollisuutemme on siis ensi sijassa ajatella sitä suurta rakennusta, 
jonka me yhdessä aiomme rakentaa. 

Se ei tule aina olemaan helppoa. Myöskin tässä suhteessa herää 
kysymys: ,miksi . .. ?'., Ja herää myöskin monia epäilyksiä. Sillä 
kukaan ei kieltäne, että meidän on vielä kestettävä monia koet- 
telemuksia ja poistettava monia virheitä rakennuksestamme. Harvat 
tuntenevat sen yhtä selvästi kuin minä, joka kuulun kansaan, joka 
jo on menettänyt paljon tässä sodassa, joutunut luopumaan paljosta, 
mikä sille oli rakasta ja joka vasta äskettäin on epäröiden astunut 
tulevaisuuteen johtavalle tielle. 

Se, joka on joutunut kokemaan samantapaista, muistakoon aina, 
että synnytystuskat aina ovat ankarat — mutta että ne kuitenkin 
johtavat uuden elämän syntymiseen. 


Korpraali Juha Seppänen Suomen puolustusvoimista kirjoittaa 
Nuorelle Euroopalle: 

,Tunnen, että Teillä on paljon annettavaa minulle, ja sern- 
tähden toivon, että kirjeenvaihtomme muodostuisi vilkkaaksi ja 
että siinä vallitsisi täydellisen luottamuksen ja toverillisuuden 
henki, oikea asevelihenki. 

Uusi aate on todella elimellinen, elämän itsensä synnyttämä, 
ja siksi sen voitto on varma elämänvastaisista aatteista. Elämä 
ei koskaan määrättömiin siedä kahlehtimista, ja siksi se 
pudistaa teoreettiset, kuolleena syntyneet aatteet yltään. 

Jatkuvasti seuraamme oman taistelumme ohella Saksan 
armeijan kamppailua itärintamalla. Katkeran kovaa on taistelu 
siellä, mutta ken tuntee sen valtavan näkemyksen, joka elähdyt- 
tää koko Saksan kansaa ja koko taistelevaa Eurooppaa, ei 
hetkeksikään voi luopua voitonvarmuudesta. Yhtä varmasti, 
kuin päivä seuraa aamun koittoa, yhtä varmasti syntyy uusi 
Eurooppa tämän valtaisan taistelun pohjalta. 

Taisteluterveisin 
Juha Seppänen 
Karjalan rintama." 

PROF. C. RADULESCU-MOTRU, ROMANIAN 
AKATEMIAN JÄSEN, BUKAREST: 


Eurooppalainen tiedemies 


Meillä on eurooppalaisesta tiedemiehestä monia hyvin erilaisia 
kuvia, joiden erilaisuus johtuu ajan ja paikan vaihtelusta sekä 
kuvailijan suhtautumisesta tiedemiessäätyyn. Eurooppalaista tiede- 
miestä ei voi verrata kiinalaiseen mandariiniin; kuva eurooppa- 
laisesta oppineesta muuttuu aikojen mukana Euroopankin piirissä. 
Renessanssin aikoina tapaamme määrätyn lajin oppineita, tänään 
taas aivan toisen ja tulevaisuudessa varmaankin molemmista 
edellisistä poikkeavan tiedemieshahmon. Sitäpaitsi ei tiedemiehen 
elämää voida kuvata samoin kuin esim. kirjailijan elämää. Siellä, 
missä toinen tiedemies havaitsee vain hämärän kohdan, ottaa toinen 
siitä selvän, Esityksen on siis pakostakin muodostuttava vain 
suhteelliseksi. 


Huolimatta tästä suhteellisuudesta ei kuvan antaminen euroopaa- 
laisesta oppineesta suinkaan ole mahdotonta; jos vaatimukset eivät 
ole perin suuret päästään siihen siten, että ei yritetäkään antaa 
aivan täydellistä kuvaa, vaan tyydytään jonkinlaiseen luonnokseen, 
josta näemme pääasialliset virtaukset oppineiden piirissä historian 
aikana. Lyhyesti sanoen: meidän on tyydyttävä esittämään vain 
ne eurooppalaisen oppineen luonteenomaiset piirteet, jotka ovat olleet 
oppineille ominaisia kaikkina aikakausina, syventymättä sen pitem- 
mälle hänen henkisten voimiensa kehitykseen. 


Kreikkalais-roomalaisella vanhalla ajatla esiintyi oppineita tuskin 
nimeksikään. Vanha aika tunsi jumaluuden salaisuuksiin vihityn 
papin ja käytännöllisen elämän viisaan, jota nimitettiin filosofiksi, 
jos hän sen lisäksi vielä harjoitti tieteellistä tutkimusta; sitäpaitsi vielä 
taitavan teknikon, ennen kaikkea lääkärin. Silloisissa olosuhteissa 
pidettiin sellaista ihmistä tietorikkaana, joka oli matkustanut paljon 
tai kerännyt paljon kokemuksia, oppinutta sensijaan ei pidetty 
tietorikkaana. Kuten jo mainitsimme, olivat oppineet pääasiassa 

pappeja, filosofeja tai teknikkoja. Vanhan ajan filosofia ei voida 
pitää tiedemiehenä sanan nykyisessä merkityksessä. Todistuksena 
tästä mainittakoon Sokrateen asenne. Hänellä oli tapana sanoa 
itsestään: ,minä tiedän enemmän kuin muut, koska tiedän, että en 
tiedä mitään*', ja tämä pitää paikkansa filosofin suhteen, jolle tiede 
on suuri kysymysmerkki, mutta ei oppineen suhteen. 

Varsinaisia tiedemieshahmoja alkaa esiintyä vasta renessanssin 
aikoihin, jolloin havaittiin välttämättömäksi ryhtyä kokoamaan van- 
han ajan kirjallisissa muistomerkeissä hajallaan säilyneitä tietoja. 
Alexandrian koulukunnan aikoina tyydyttivät filosofiset koulukunnat 
tätä samaa tarvetta, kerätessään melkein ammattimaisesti tietoja 
kaikilta aloilta. 

Mutta Alexandrian koulukunnan jäseniltä puuttui näitä tietoja 
keräillessään jotakin, mikä olisi tehnyt heidät pelkistä keräilijöistä 
oppineiksi, heiltä puuttui nimittäin arvostelukyky. Alexandrialaiset 
tyytyivät pelkkään tietojen kokoamiseen, eikä heidän päähänsä edes 
pälkähtänyt, että niitä voisi käyttää johonkin korkeampaan tarkoituk- 
seen. He lisäsivät säilyneiden perimätietojen aarretta, mutta he eivät 
avanneet minkäänlaisia näköaloja tieteelliselle tutkimukselle. Tieteel- 
linen näköpiiri avautui vasta renessanssin aikakautena. Tietojen 
kokoamisen tarkaituksena on nyt vapautua perimätiedosta, olkoonpa, 
että kysymys on kristinuskon todenperäisyyden todistamisesta, tai 
pätevän todistuksen löytämisestä sille, että inhimillinen järki omin 
neuvoin pystyy pääsemään totuuksiin, jotka ovat luotettavammat 
kuin mitkään siihen asti havaitut totuudet. Faustinen henki tun- 
keutuu täten eurooppalaiseen kulttuuriin. Renessanssin tiedemies ei 
tyydy pelkkään tietojen kokoamiseen, vaan hän järjestää ne kriitil- 
lisen mittapuun mukaan. Oppinut ei halveksi perimätietoa, 
vaan käyttää sitä välikappaleenaan kohotakseen tiedon huipulle. 
Tämän uuden renessanssisuunnan alkaminen käy selvästi ilmi 
nyt akatemioiksi nimitettyjen tieteellisten laitosten toiminnasta. 
Akatemioita oli olemassa myöskin vanhana aikana, mutta ne olivat 
vain kouluja, joissa harjoitettiin musiikkia ja voimistelua ja joissa 
väiteltiin filosofisista peruskysymyksistä. Ne lukuisat akatemiat, 
joita Italian esimerkkiä seuraten nyt perustetaan koko Europpaan, 
muodostavat tyssijan kaikille niille, jotka ovat havainneet yhteistyön 
välttämättömäksi jos tieteen mieli edistyä, ne ovat toisin sanoen 

oppineiden koteja. Academia della Crusca oli nimeltään eräs ensim- 
mäisistä akatemioista, joka perustettiin Firenzessä 16. vuosisadalla. 
Sen ohjelma käy selville jo sen nimestäkin. ,Crusca' merkitsee 
italiaksi ,,leseitä''. Academia della Crusca otti tehtäväkseen valikoida 
italiankielen sanavarastosta kaikki arvokkaat sanat ja hyljätä huonot, 
se halusi siis eroittaa ,jauhot' ja ,leseet'; sen tehtävä oli täten 
aivan sama kuin oppineiden kielimiesten tehtävä tänään. 
Eurooppalaisen kulttuurin lisääntyvän erilaistumisen ansiosta 
eurooppalaisen oppineenkin kuva alkaa esiintyä yhä selvempänä. 
Renessanssin ajoista alkaen oppineen ja tietojen kerälijän välillä 
on selvä ero, joka myöhemmin ilmenee myöskin oppineen ja keksijän 
välillä. Keksijä saattaa olla myöskin tiedemies, mutta vain poikkeus- 
tapauksissa. Keksijän ei tarvitse omata paljon tietoja, koska keksi- 
miskyky on ennen kaikkea luonnon lahja. Tiedemies tekee keksintöjä 
vain sattumalta. Tavallisesti hän tieteellisillä tutkimuksillaan val- 
mistaa tietä keksinnöille. Tieteellinen tutkimus taas vaatii pitkäai- 
kaista ja järjestelmällistä ajatustyötä. Tiedemiehen kuva tulee 
luonnollisesti kiinnostavammaksi, jos sitä ympäröi keksijän sädekehä. 
Kulttuurihistorian kuuluisat oppineet ovat todellakin aina aikaan- 
saaneet uudistuksia tieteessään. Oppineet, jotka eivät ole tähän 
pystyneet, eivät silti ole vähemmän oppineita, vaikka heidän 
suunnitelmallisen työnsä tulokset leviäisivätkin heidän aikalaistensa 
keskuuteen vain painokoneen välityksellä. Hyvin kirjoitettu kirja on 
yhtä arvokas, ellei arvokkaampikin kuin sattumalta tehty keksintö. 
Hahmoiteltuamme täten kaavamaisen kuvan tiedemiehestä ase- 
tamme nyt kysymyksen: Mitkä piirteet ovat luonteenomaisia 
eurooppalaiselle oppineelle? Onko eurooppalainen tiedemies ole- 
mukseltaan selvän älyperäinen? Jos älyihmisen ominaisuuksiin teoreet- 
tisen arvostelukyvyn ja kriitillisen vaiston lisäksi kuuluu myöskin 
tarpeeksi luonteenlujuutta, joka auttaa häntä vastustamaan kun- 
nianhimon, —omanvoitonpyynnön ja vaivattoman = ansaitsemisen 
halun asettamia kiusauksia, silloin on tiedemies epäilemättä 
älyihmisen esikuva, Mutta on vahinko, että teoreettista ar- 
vostelukykyä ei aina tapaa sieltä, missä on kriitillistä vaistoa ja 
luonteenlujuutta. Päinvastoin! Vanhan ajan sofistit ja nykyajan 
suuret asianajajat saavuttavat häikäisevimmät menestyksensä silloin, 
kun he seuraavat tarkasti kritiikin ja luonteen lakeja. Tiedemies 

ei sen sijaan kerää havaintojaan tuodakseen ne esille sopivassa tilai- 
suudessa, vaan hän on ennen kaikkea tieteellisten aatteiden ja mene- 
telmien ihminen, joka joutuu antamaan suuria uhreja niitä puolustaak- 
seen. Pie della Mirandola oli älyihmistyypin ruumiillistuma, Galileo 
Galilei taas tiedemiestyypin. 

Lukija, joka tähän asti on seurannut esitystämme, vaatii nyt 
täydellä oikeudella, että me annamme hänelle esimerkin persoonal- 
lisuudesta, joka todella on viettänyt eurooppalaisen tiedemiehen 
elämää. Tämä vaatimus on täysin oikeutettu ja sen voi helposti 
täyttää. Euroopassa on useita persoonallisuuksia, jotka ovat viet- 
täneet tiedemiehen elämää, sillä juuri heitähän Eurooppa saa kiittää 
kulttuurin alalla ottamistaan edistysaskeleista. On vain vaikea valita 
sopivin heidän joukostaan. Jos valinta pitäisi suorittaa Euroopan 
kaikkien oppineiden kesken, muodostuisi tämä vaikeus voittamat- 
tomaksi. Sillä tiedemiesten luku on suuri ja monien elämänkerrat 
eivät ole kovinkaan antoisia. Niinpä on selvää, että meidän on 
rajoituttava tekemään valintamme sellaisten tiedemiesten joukosta, 
jotka olemme tunteneet henkilökohtaisesti tai joiden kanssa olemme 
joutuneet henkilökohtaisesti työskentelemään. Sopivin esimerkki 
tällaisesta tiedemiehestä on minun käsittääkseni Wilhelm Wundt, 
joka toimi Leipzigin yliopiston professorina vuosina 1875—1920. 
Valintani tekee ennakolta oikeutetuksi myöskin tämän kulttuurikes- 
kuksen merkitys, jossa Wilhelm Wundt työskenteli. 


Vuonna 1909 Wilhelm Wundt valittiin puhumaan Leipzigin 
yliopiston 500-vuotisjuhlissa, koska hän oli enemmän kuin puoli 
vuosisataa kestäneen toimintansa aikana perustanut ensimmäisen 
psykoloogisen laboratorion ja tutkinut uudella tavalla ja suurella 
menestyksellä kansojen psykologiaa, kieliä, myyttejä ja uskontoa. 
Juhlayleisö oli loistava: läsnä oli Saksin kuningas ja hovi, valtion 
kaikki arvohenkilöt ja edustajat kaikista Euroopan yliopistoista. Tämän 
suuruuksista ja yhteiskunnallisista arvohenkilöistä kokoonpannun 
häikäisevän seurueen eteen astuu tieteen edustajana Wilhelm Wundt, 
vaatimattomana ja elämäntyönsä köyristämänä. Tämän syvästi 
kunnioitetun vanhuksen puheen aikana tunsi jokainen yliopiston 
edustaja lisääntyvää ylpeyttä ammattinsa johdosta. Leipzigin ylio- 
piston riemuvuosijuhlasta muodostui osittain Wilhelm Wundtin henki- 
lökohtainen juhla. 

Wilhelm Wundt on kirjoittanut muistelmansa. Mutta hänen 
,Erlebtes und Erkanntes"-teoksensa muistelmat eivät suinkaan anna 
tarkkaa kuvaa hänen tiedemiessielustaan. Suuren mestarin todelliset 
luonteenpiirteet eivät käy siitä ilmi. Hänen kaikissa sanoissaan ja 
teoissaan ilmenevä ajattelutavan vilpittömyys ja ennen kaikkea hänen 
syvä kriitillinen vaistonsa eivät esiinny tarpeeksi selvinä. Wilhelm 
Wundtin elämäntyö on tulos äärimmäisen ankarasti suoritetuista 
ponnisteluista. Vaikka minulla on ollut tilaisuus tutustua hyvin moniin 
tiedemiehiin, en ole tavannut ketään toista, joka Wilhelm Wundtin 
tavoin olisi omannut tarpeeksi luonteenlujuutta vastustaakseen hal- 
pahintaisen menestyksen houkutuksia. Wilhelm Wundt ei antanut 
kansansuosion saavuttamisen mahdollisuuden eikä myöskään aineel- 
lisen menestyksen johtaa itseään kiusaukseen. Hänen koko elämänsä 
oli epäitsekkäästi omistettu tieteelle, aivan samoin kuin kristillisen 
papiston parhaimmiston elämä on omistettu jumalanpalvelukselle. 
Olen vakuuttunut siitä, että eurooppalaisen kulttuurin historian 
kirjoittajat kerran tulevat pitämään Wilhelm Wundtin elämäntyötä 
hänen vuosisatansa tieteellisen eurooppalaisen hengen parhaimpana 
ilmaisuna, aivan samoin kuin Aristoteleen, Descartesin ja Leibnizin 
töitä nykyään pidetään aikakausilleen tunnusmerkillisinä. 


Mikä on se epätavallinen henkinen ominaisuus, jota Wilhelm 
Wundt saa kiittää voimakkaasta ja kestävästä työkyvystään? 
Muistin joustavuusko? Ei! Hänellä oli hyvä, mutta ei mikään 
erinomainen muisti. Hän käytti usein apunaan muistiinpanoja. Luovan 
mielikuvituksen voima? Tämäkään ei ollut yläpuolella keskitason. 
Omien lausuntojensa mukaan Wilhelm Wundt oli 11—12 vuoden 
ijässä haaveellisuuteen taipuva, mutta menetti myöhemmin kuo- 
luaikanaan tämän ominaisuuden. Myöskään hänen havaintokykynsä 
ei ollut tavallisuudesta poikkeava. Hänen psykoloogisissa kyvyis- 
sään ei yksitellen tarkasteltaessa ilmene mitään epätavallista: Mutta 
epätavallista Wilhelm Wundtissa oli näiden eri kykyjen yhdistelmä. 
Muisti, mielikuvituskyky ja huomiokyky toimivat yhdessä niin, että 
ne tarjosivat erinomaisen tuen henkiselle työlle, apuvälineen, joka 
ei ollut kokoonpantu hienoimmista aineksista, mutta joka oli niin 
kestävä, että sen omistaja saattoi käyttää sitä apunaan kaikessa: 
oikea apuväline tiedemiehen työlle. 

PROF. TRI H. J. DE VLEESCHOUWER, 
GENTIN YLIOPISTO: 


Euroopalaisen ajattelun 
molemmat navat 


Filosofian arvo perustuu siihen, että se ottaa asiallisella tavalla 
selvän totuudesta ja ilmaisee elämästä ja maailmasta objektiivisen 
käsityksen, joka ei ole missään tekemisissä niiden henkilöiden itsensä 
kanssa, jotka tämän käsityksen lausuvat. Tämän käsityksen muo- 
dostumisella on kuitenkin määrätyt yksilölliset ja kansalliset rajoi- 
tuksensa, sillä ajattelu ei voi kokonaan vapautua luovan hengen 
erikoisuuksista; yhtä vähän kuin se voi vapautua niistäkään yksilön 
yläpuolella olevista tunnusmerkeistä, jotka johtuvat rodullisista ja 
kansallisista suhteista, joiden alkuperä peittyy aikojen hämärään ja 
jotka esiintyvät toisiaan seuraavina aikakausina joko vahvempina 
tai heikompina aina sen mukaan, tunnetaanko näiden rodullisten ja 
kansallisten siteiden olemassaolo vai ei. 


Mikään ei ole sen selvempi osoitus Euroopan filosofisen ajattelun 
syvästä yhtenäisyydestä kuin se helppous, millä me pystymme 
puolustautumaan esim. itämaista ajattelua tai vieläpä Amerikan 
ajatteluakin vastaan, vaikka Euroopan ja Amerikan ajattelussa on 
määrättyjä helposti selitettäviä samanlaisuuksia. Toisistaan poik- 
keavien filosofisten järjestelmien lukumäärästä ja niiden yksilöllisiä 
ja kansallisia vaiheita niin täynnä olevasta historiasta huolimatta, 
on eurooppalainen ajattelu käsitellyt niin moninaisia aloja, että 
aasialainenkaan filosofia tuskin vetää sille vertoja. Sitäpaitsi se on 
käsitellyt näitä aiheita niin omalaatuisella tavalla, että me voimme 
helposti eroittaa sen erikoistunnusmerkit verratessamme sitä esim. 
Amerikan filosofiaan, Tässä yhteydessä on huomattava, että Amerikka 
on yrittänyt itselleen omaksua paitsi eurooppalaisen ajattelun 
menetelmät, myöskin itse sen henkisen olemuksen, mutta kuitenkaan 
sen ei onnistu saavuttaa sitä viisautta, jonka kaksituhatvuotisen 
ajattelun perinteet ovat lahjoittaneet Hellaan perillisille. 

Olisi kuitenkin erehdys pitää eurooppalaista ajattelua tästä syystä 
täysin yhtenäisenä ja kiinteänä. Kulttuurihistoriamme jakaa sen 
tavallisesti latinalaiseen ja germaaniseen, eli laadutaan välimeren- 
maiseen ja pohjoismaiseen ajatteluun. Mannermaan maantieteellisten 
ja historiallisten perinteiden ansiosta tämä jaoitus tuntuu hyvin 
oikeaan osuneelta. Minä olen kuitenkin sitä mieltä, että toisenlainen 
kuva Euroopan henkisesta rakenteesta olisi enemmän paikallaan. 
Länsi-Euroopan ja Keski-Euroopan ajattelun välillä oleva ero näyttää 
mielestäni todellisemmalta ja antoisammalta kuin latinalaisen ja 
germaanisen ajattelun erilaisuus, jota on vaikea puolustaa mones- 
sakin suhteessa. Tehdäksemme itsellemme selväksi, mikä vaara 
tässä jaoituksessa piilee, ei tarvitse muuta kuin ajatella Englantia, 
joka latinalais-germaanisen jaoituksen mukaan ilman muuta kuuluu 
germaaniseen maailmaan, kun se taas sisäisen kehityksensä puolesta 
selvästi kuuluu läntiseen tyyppiin, vieläpä suuremmassa määrin 
kuin Ranska. 

Me emme voi näin ahtaissa puitteissa ryhtyä tarkasti ja perin- 
pohjaisesti erittelemään näitä henkisiä suhteita emmekä luonnehtimaan 
niiden historian pääpiirteitä. Keskieurooppalainen maailmankatsomus 
ei oikeastaan ole syntynyt harkitsevan järjen, selvän säännömukai- 
suuden ja ankaran loogillisuuden tuloksena, vaan pikemminkin se 
rakentuu erikoislaatuiselle intuitiolle ja vaistolle, irrationaaliselle ja 
yksilölliselle sentimentaalisuudelle ja jollekin, jota on mahdoton sanoin 
kuvata. Me tiedämme, että henkisessä maailmassa esiintyy lukuisia 
ristiriitoja, joiden aiheena on inhimillisen luonteen vaihtelevaisuus. 
Me tunnemme kaikki ne ristiriidat, jotka aiheutuvat tiedon ja uskon, 
tunneperäisen ja tahtoperäisen, todellisuuden ja ihanteen jne. välisestä 
erosta, koska me elämämme aikana yhtä mittaa joudumme tämän 
ristiriidan kanssa tekemisiin. 

Mutta keskieurooppalainen henki, jota ohjaa vaisto ja näkemys, 
ei pidä näitä minään voittamattomina vastakohtina: Se uskoo, että 
henkisen elämän alalla esiintyvien ristiriitojen takana on korkeampi 
yhteys, jossa kaikki nämä vastakohdat yhtyvät. Tämä yhteys ei 
ole ainoastaan tarkastelun kohde, kuten Jumala mystikoille, vaan 
se on samalla ihanne, jonka toteuttamiseen on pyrittävä. Irratio- 
nalismi, joka ei tarjoa harkitsevalle järjelle mitään tyydytystä, 
edustaa täten korkeinta viisautta. Irrationaalinen viisaus, jonka 

puhdas äly pystyy omaksumaan vain epätäydellisesti, on sen unitää- 
risen maailmankatsomuksen perusta, jonka panteistinen olemus 
esiintyy niin usein keskieurooppalaisen ajattelun historiassa. Tämä 
coincidentia oppositorum,: kuten Nikolaus von Cusa nimitti tätä 
näkemystä yrittäessään antaa sille ymmärrettävän ilmaisun, on 
vuosien vieriessä esiintynyt monissa eri muodoissa, muuttamatta 
silti luonnettaan tuskin nimeksikään. 


Lännen henki seuraa aivan vastakkaista suuntaa. Palauttakaamme 
mieliimme, että länsi edustaa henkistä reaalisuutta. Sille ovat omi- 
naisia abstrakti äly ja harkitseva järki, ja se ei voi tyytyä minkään- 
laiseen epäreaaliseen käsitykseen maailmasta ja elämästä, koska 
sellainen käsitys ei sisällä mitään selviä aineksia, ja koska se ei 
tarjoa mitään muuta varmuutta kuin tunteen varmuuden. Länsi, 
joka 12. vuosisadalla alkaneen skolastisen kouluutuksensa ansiosta 
ottaa lähtökohdakseen logiikan ja on taipuvainen järkiperäiseen 
toimintaan, ei voi omaksua itselleen näin vierasta käsitystä kavalta- 
matta omaa sisintään. Länsi on ruumiillistunut järki ajattelun ja 
toiminnan mittapuuna. Sitä kiinnostaa kaikista olemassaolon ilme- 
nemismuodoista vain se, minkä järki voi todeta selvästi ja kiistat- 
tomasti ja se, mihin toiminta matemaattisen tekniikan avulla voidaan 
suunnata. 

Lännen loogillisen järjen ja Keski-Euroopan laajan viisauden 
välillä voidaan helposti nähdä selvä ero. Keskieurooppalainen viisaus 
hyväksyy epäröimättä kaikki elämässä niin lukuisina esiintyvät 
ristiriitaisuudet, kun ne sen sijaan tuntuvat sietämättömiltä lännen 
ihmisestä, joka vaatii ehdotonta varmuutta ja selvyyttä. Tästä syystä 
lännen ihminen on myöskin enemmän taipuvainen kaikenlaisiin 
todisteluihin. 

Kun irrationaalinen ajattelu on papillista ja vähemmän sidottu 
maallisten asioiden virtauksiin, koska se tietää nojautuvansa johonkin 
ikuiseen ja muuttumattomaan, omistautuu järkiperäinen länsi sen 
sijaan tarkastelemaan sen ihmiskunnan jokapäiväistä hyörinää, joka 
hakee tulevaisuudenuskonsa perusteita menneisyyden selvästi havai- 
tuista epäkohdista, joita vastaan se kiihkeästi yrittää taistella. 
Lännen henki on täynnä rohkeutta, koska se näkee järjessä koko 
maailmaa koossapitävän voiman. Antiteesien yhteensulattaminen, 
coincidentia oppositorum, merkitsee lännelle samaa kuin suurin 

älyllinen sekasorto. Irrationalismi on lännen silmissä samaa kuin 
järjenvastaisuus, s. o: järjen ja sen tarjoaman selvyyden kieltämistä 
ja älyllisestä kirkkaudesta luopumista. Irrationaalin ajattelun on 
laskettava aseensa toiminnan ratkaisevan kokeen edessä. Järki on 
todellisessa maailmassa luonut mekaniikan. Fyysillisen luonnon ja 
mekaanisen maailman välinen yhtäläisyys on lännelle ratkaiseva 
todistus siitä, että sivilisatio vastaa logiikan sääntöjä. Länsi vaihtaa 
apolloonisen viisauden mietesisällön sellaisen maailmanparantajan 
ihanteeseen, jolle maailmankaikkeus ei merkitse tarkastelun kohdetta, 
vaan valloitettavaa siirtomaata. 

Tämä henkinen dualismi on ominainen eurooppalaiselle filosofialle. 

Kuitenkin edustavat nämä molemmat suunnat puhtaasti europpa- 
laista ajattelua. Molemmat ovat levinneet laajalle alkuperäisten 
syntymäsijojensa rajojen ulkopuolelle ja pakoittaneet jokaisen 
eurooppalaisen ihmisen, missä hän sitten asuneekin, määrittelemään 
oman kantansa. Molemmat käsityskannat elävät loppujen lopuksi 
rinnan jokaisessa yksityisessä ihmisessä; Euroopan suuret suoritukset 
perustuvat niiden hedelmälliselle ristiriitaisuudelle. 


Korpraali H. FP. Frederiks, Alankomaiden vapaaehtoislegioonasta 
on lähettänyt meille seuraavat rivit: 

,Osallistuessani idän 'ftalvitaisteluihin sain taudin, josta 
kuitenkin olen jo melkein kokonaan toipunut huolellisen lää- 
kärinhoidon ansiosta. Vaikka on luultavaa, että tauti myöhemmin 
uusiintuu, en kuitenkaan kadu sitä, että olen ollut mukana idän 
valtavissa taistelutoimissa. Toivon, että jokainen bolshevismia 
vielä puolustava alankomaalainen tai eurooppalainen omakoh- 
taisesti saisi tutustua ,työväen ja talonpoikien paratiisiin”. 
Vaikka uskoin Saksan suureen Johtajaan jo ennen sotaväkeen 
astumistanikin on tämä usko yhä vain lujittunut idässä. 
Ylioppilaana olen lujasti vakuuttunut siitä, että Euroopan 
nuorison yhteinen taistelu bolshevismia vastaan laskee perus- 
tukset uudelle Euroopalle. 

Toivoen, että tästä uudesta Euroopasta pian muodostuu 
todellisuus, lähetän Teille toverilliset terveiseni. 

Teidän H. FP, Frederiks 
Historlan opiskelija, Utrechtin yliopisto. 

PROF. TRI CARLO EMILIO FERRI PAVIAN 
YLIOPISTON POLIITTISEN TIEDEKUNNAN DEKAANI: 


Ehdotuksia eurooppalaisen 
yhteistyön järjestämiseksi 


Uuden talousyhteyden peruspiirteet 


Kukaan, joka on vähänkin selvillä todellisuudesta, ei rohjenne epäillä, 
etteikö nykyinen sota pakottaisi Euroopan manteretta yhtymään, 
manteretta, joka vuosituhansien ajan on ollut maailman kulttuurin 
kehto. Akselivaltojen ja kaikkien muiden itärintamalla edustettuina 
olevien kansojen veriuhrit muodostavat sen välttämättömän historial- 
lisen edellytyksen, joka takaa, että Euroopan yhtyminen tulee 
toteutumaan ja että kaikkien aikaisempien vuosisatojen valtiomiesten 
ja johtajien turhien yritysten jälkeen lopultakin meidän aikanamme 
tapahtuu ratkaisu, joka määrää, tuleeko länsimaiden elämä jatkumaan 
vaiko sammumaan. 

Tähän asti yksinomaan omia etujaan ajaneet Euroopan kansat 
seisovat nyt ensimmäistä kertaa yhdessä samaa vihollista vastassa. 
He ovat havainneet, että yhteinen taistelu on välttämätön 
toisaalta anglosaksilaista, plutokraattista vaaraa vastaan, sillä tässä 
vaarassa yhtyvät kaikki ne rappeutumisilmiöt, jotka viime vuosi- 
satojen henkinen rajoittuneisuus on aiheuttanut, samoin kuin toisaalta 
bolshevistista vaaraa vastaan, joka muistuttaa barbaarien Rooman 
päivinä valtakunnan kaukaisimpia rajoja vastaan kohdistamia villejä 
hyökkäyksiä. 

Yhteyden tietoisuus antaa yhteydelle ohjelman, ja niinpä alkavat 
ne aatteet ja opit jo kiteytyä, joiden mukaan mannermaalla suoritet- 
tava yhtenäinen jälleenrakennustyö voidaan suorittaa. 

Väärinkäsitysten välttämiseksi me kuitenkin painostamme, että 
taloudelliset näkökohdat eivät voi olla määräävinä poliittista 
jälleenrakennustyötä suoritettaessa, vaan että talous, joka merkitsee 
kaikkien kansan elatukseen tarvittavien apukeinojen systemaattista 
käytäntöönottoa, saa todellisen tarkoituksen ja siten myöskin 

mahdollisuuden lujittua vain silloin, kun muiden eetilliseltä sisäl- 
löltään syvempien arvojen onnistuu saavuttaa vakiintunut asema. 

Olisi mieletöntä yrittää ruveta rakentamaan eurooppalaista 
taloutta abstraktisesti vaikkakin ehkä hyvin harkittujen ja tieteel- 
lisesti täydellisten suunnitelmien mukaan, jos ihmisiä, jotka antavat 
talouselämälle sen sisällön, samalla ei saataisi innostumaan työhönsä. 


Kaikkina historiallisina aikakausina taloudellista toimintaa on 
valaissut sisäinen vakaumus, joka on kaiken tietoisen rakennustyön 
olennainen tuki. Koko yhteiskuntaelimistö saa ravintonsa tästä 
vakaumuksesta. On olemassa mittaamaton ero klassillisen antiikin, 
joka tosin esikuvallisesti hallitsi juristiset muodollisuudet, mutta 
joka siitä huolimatta ei kuitenkaan pystynyt tuntemaan inhimillistä 
sydämenlyöntiä orjuuden asteelle alennetussa työssä, ja nykyisen 
työn kulttuurin välillä, joka tulee olemaan väistämätön seuraus 
nykyisestä sodasta. Vaihtelevat kehitysasteet, nousu- ja laskukaudet 
ovat olleet kuvaavia länsimaiden kehitykselle tällä alalla. 

Euroopan taloudellisesta yhteydestä puhuminen tarkoittaa ensik- 
sikin sitä, että edellytetään olevan olemassa yhteinen henkinen 
perusta, maailman- ja elämänkatsomus, jonka kaikki mannermaan 
kansat tunnustavat omakseen. Sen vuoksi meidän on edullista 
yhdistää taloudellisen alan suunnitelmamme henkisen ja eetillisen 
alan saavutuksiin. Samalla meidän on muistettava, että meidän on 
osattava yhä perusteellisemmin voittaa sydämet ja sielut elämän- 
ihanteemme puolelle kuta pitemmälle aika kuluu. 

Nyt uuden päivän hämärtäessä on ehkä tarpeellisempaa takoa 
työkaluja tulevan päivän toimintaa varten ja luoda sellaisia 
työmenetelmiä, joiden avulla voidaan ratkaista Euroopan elämässä 
ehkä tulevaisuudessa esiintyvät ongelmat, kuin omata jo täydellisesti 
kiteytynyt ja dogmaattinen ohjelma, joka ei ehkä pystyisikään pääse- 
mään kaikkien elämässä esiintyvien virtausten herraksi. Tämä on 
olennaiselta osaltaan myöskin Mussolinin käsitys, joka on ilmaistuna 
hänen yhteiskunnallisissa opinkappaleissaan. 

Voidaksemme kuitenkin nyt jo saada jonkinlaisen kuvan tulevasta 
kehityksestä, on varmasti välttämätöntä tutkia joitakin manner- 
maisen talouselämän pääperiaatteita niiden käytännölliseltä puolelta, 
kuten esim. omavaraistalouden vaatimusten ja raaka-ainehuollon 
yhteydessä olevia kysymyksiä. Tässä on kysymys olennaisista 

yksityiskohdista, joiden suhteen nyt jo on voitu päästä ohjelman 
luontoiseen =periaatteelliseen yhteisymmärrykseen. Kun puhutaan 
Euroopan maatalouden kohottamisesta monissa vielä takapajulla 
olevissa maissa ja mainitaan viljatuotannossa mahdollisesti saavutet- 
tavat ylimmäistulokset, sekä kun joukkojen elinvaatimukset ilmoite- 
taan voitavan parhaiten tyydyttää joidenkin teollisuudenhaarojen, 
kuten esim. keinotekoisen tekstiiliteollisuuden koko mannermaan 
käsittävän yhtenäistämisen pohjalla, niin viitataan ohjelmallisiin 
suunnitelmiin, jotka tosin voitaisiin määritellä ja lausua tarkemmin- 
kin, mutta jotka jo näinäänkin riittävät osoittamaan, mihin suuntaan 
kehitys on kulkemassa. 

Tällaisesta kysymyksen asettelusta näyttää sitäpaitsi olevan 
etua Euroopan taloudellisen yhteyden nopealle saavuttamiselle; 
tarkoituksenahan ei oikeastaan ole abstraktisen, vain teoriassa 
lopullisen järjestyksen luominen, jonka tuntemattomat voimat ehkä 
huomenna = saattaisivat kumota, vaan kysymys on pikemminkin 
Euroopan kansojen välisessä yhteistyössä käytettävien menetelmien 
tutkimisesta. 

Tämän vuoksi on välttämätöntä, että kansat tulevat tietoisiksi 
yhteenkuuluvaisuudestaan ja löytävät toistensa luo, voidakseen tällä 
tavalla antaa kiinteät muodot eri maiden talouselämän väliselle 
yhteistyölle ja tullakseen vakuutetuiksi siitä, että kaikki kysymykset, 
joita tähän asti yleisesti on käsitelty paikallisluontoisina, nyt on 
kohotettava mannermaisten kysymysten arvoon, sillä vasta täten 
saadaan yleinen hyvinvointi taatuksi, ja vain täten mannermaa voi 
pitää puoliaan muita mantereita vastaan. 


Olisi luultavasti aivan elintärkeää Euroopan tulevaisuudelle, että 
tämä yhteistyö saataisiin lujitetuksi jo ennen kuin lopullinen voitto 
on saattanut uudelleenjärjestelyn päätökseen. Olisi siis rakennettava 
siltoja niiden virtojen yli, jotka vielä voivat erottaa Euroopan kansat 
toisistaan ja annettava kaikille kansainvälisille elimille uudet suun- 
taviivat. Sillä yhteiskunnallisen luonteensa perusteella nämä elimet 
kykenevät poistamaan kaikki ristiriidat ja saattamaan kaiken 
toiminnan käytännössä sopusointuun ihanteellisen yhteyden pohjalla. 
Kaikki Euroopan kansat on kutsuttu suorittamaan tätä yhteistyötä. 
Nuorison tehtävänä on valmistelevasti käydä käsiksi tulevaisuuden 
tehtäviin. 

Ne pääperiaatteet, joiden varaan nämä valtioiden väliset manner. 
maiset elimet on perustettava, ovat seuraavat: 


1) On välttämätöntä, että mannermaalla on joku poliittis- 
sotilaallinen mahti, joka yleisten etujen nimessä pystyy puolusta- 
maan Eurooppaa ulkoapäin uhkaavia vaaroja vastaan ja takaamaan 
yhtenäisen järjestyksen mannermaan rajojen sisällä. Tämä poliittis- 
sotilaallinen mahti, jonka ytimenä ovat akselivallat, tulee vastaisuu- 
dessa ammentamaan voimansa koko Euroopan nuorison sille 
suomasta kannatuksesta. Ilman tällaista keskeistä voimaa, joka 
kykenee hoitamaan järjestely-, valvonta- ja kurinpidollisluontoiset 
tehtävät, ei mitään mannermaista, valtioiden välistä järjestelmää 
voitaisi luoda. Esimerkin tämän väitteen paikkansapitäväisyydestä 
tarjoaa väritykseltään demokraattisen ja humanitäärisen, kehityk- 
sessään pysähtyneen ja hedelmättömän € liittovaltajärjestelmän 
saamattomuus. 

2) Valtioiden väliset elimet voisivat samanaikaisesti valvoa sekä 
alueellisia vyöhykkeitä että tuotantoalueita. Joskus olisivat alueelliset 
näkökohdat valtioiden — välisissä taloussuhteissa vallitsevina ja 
toiminta voitaisiin kohdistaa erikoisella ponnella jollekin määrätylle 
maantieteellisistä suhteista riipuvalle alalle, kuten esim. Välimeren 
merenkulkuun tai pohjoisten vesien merenkulkuun. Toisilla kerroilla 
olisi taas tuotantonäkökohdat kokonaisuudessaan asetettava hallitse- 
viksi: niinpä olisi esim. edullista, jos koko Euroopan viljatuotantoa 
valvoisi yksi ainoa koko Euroopan käsittävä elin, sillä viljatuotanto 
on kysymys, joka koskee mannermaata kokonaisuudessaan, ja sen 
vuoksi olisi saatava yhtenäinen kuva mm. uutisraivausmahdollisuuk- 
sista eri maissa, yhteisistä huoltomahdollisuuksista, kuljetuskysymyk- 
sistä sekä viljavarastoista suurissa tuotantokeskuksissa. 

Nämä valtioiden väliset elimet olisi kokoonpantava eteenpäin 
pyrkivän Euroopan huomattavimmista edustajista. Näille elimille, jotka 
reaalisen pohjansa vuoksi täydellisesti eroavat Geneven kansainliiton 
valiokunnista, elimille, jotka tullaan asettamaan vahvan keskusjohdon 
valvonnan ja kurin alaisiksi, niin että äänestysten ja enemmistöjen 
aiheuttamat demokraattiset erehdykset eivät enää pääse uusiintumaan 
ja jotka seuraavat asiantuntijoiden ja vastuunalaisten johtajien 
viitoittamaa tietä, tullaan sitten laskemaan eurooppalaisen talousyh- 
teyden perustus, ilman että tällä silti edellytettäisiin, että kaikki 

elämässä = esiintyvät arvioimattomat ja arvaamattomat voimat 
voitaisiin saada mahtumaan jonkun edeltäpäin kiteytetyn ja muuttu- 
mattoman suunnitelman puitteisiin. 


Euroopan talousyhteyden lopulliset suuntaviivat tulevat kirkastu- 
maan sitä mukaa kun yhteinen työ edistyy, kun suhteet eri alueiden 
välillä saadaan kiinteämmiksi ja kun eri toimihenkilöiden henkilökoh- 
tainen tutustuminen toisiinsa nostaa esille ne miehet, joille vastuu- 
nalaisimmat johtajanpaikat on uskottava niitä periaatteita seuraten, 
jotka kansallissosialistinen järjestelmä niin hyvin on pystynyt 
sovelluttamaan käytäntöön. Työ voidaan sillä välin jo aloittaa, jotta 
päästäisiin ylimalkaisten suunnitelmien asteelta eteenpäin. Työ on 
aloitettava sitkeän päättäväisesti, jos tahdotaan, että suunniteltu 
yhteistyö kantaisi hedelmää. 


Me kehoitamme kaikkia eurooppalaisia, missä he sitten elänevät- 
kin, ryhtymään tähän työhön. Jokainen tuokoon mukanaan koke- 
muksensa ja oman kansallisen luonteenlaatunsa, joiden varaan uuden 
Euroopan taloudellisen yhteyden perustus tullaan laskemaan. Tällöin 
tulee tanskalainen talonpoika ajoittain työskentelemään etelän 
maamiehen rinnalla; saksalainen kemisti, joka ponnistelee keksiäkseen 
uusia tekstiilituotteita, tulee tapaamaan italialaisen kutojan tai 
värjärin, jolla on käytettävissään satavuotiset kokemukset, ja he 
alkavat kaikki yhdessä ymmärtää, että jokaisen on työskenneltävä 
toisten puolesta, jotta jokaisen yksityisen aikaansaannokset koituisi- 
vat kokonaisuuden hyväksi, eivätkä enää uppoa kartuttamaan 
anglosaksilaisten pankkien kassoja. Täten päästään Euroopan 
tuotantojärjestelmän täydellistymiseen sekä tuotteiden laadun että 
määrän suhteen. 


Etelän talonpoika, joka saa nauttia suotuisasta ilmanalasta, 
joutuu pakostakin toteamaan, kuinka paljon Pohjolan kansat ovat 
aikaansaaneet maatalouden alalla karusta luonnosta huolimatta; hän 
tulee tuntemaan halua kokeilla kaikilla niillä uudenaikaisilla teknil- 
lisillä apukeinoilla, joiden käytön hän aikaisemmin on laiminlyönyt, 
koska hän on luottanut yksinomaan luonnonvoimien suopeuteen. 


Tehkäämme nyt yhteenveto näistä lyhyistä tässä annetuista 
viittauksista. Kun me puhumme Euroopan talousyhteydestä, niin me 
nojaudumme = aikakautemme ihmisten tietoisuudessa jo elävään 

todellisuuteen, todellisuuteen, jonka pysyväisyydestä sodan kehitys 
antaa yhä lupaavammat ja varmemmat toiveet. Olisi kuitenkin 
erehdys yrittää sovittaa tämä todellisuus joidenkin abstraktisten ja 
yksinomaan järkeen nojautuvien opinkappaleiden muotoon, joissa ei 
oteta huomioon jokapäiväisen elämän vaihteluita. Me voimme vain 
todeta kehityksen pääpiirteet, antaa muutamia suuntaviivoja ja ehkä 
myöskin tehdä muutamia varovaisia ehdotuksia järjestelyn alalla 
tieteellisten tutkimusten antamien viitteiden mukaan. Tämän lisäksi 
me emme voi tehdä muuta kuin toivoa, että elämä itse nostaa esiin 
ne kyvyt, jotka pystyvät täyttämään sodassa valloitetun taloudel- 
lisen alueen tarjoamat tehtävät. Täten me osoitamme kaikille 
Euroopan kansoille että akselivaltojen käymä taistelu todella on 
koko mannermaan taistelua. Meidän on istutettava eri elämän aloilla 
toimiviin vastuunalaisiin henkilöihin selvä tietoisuus siitä, että 
heidän on oltava uudelleenjärjestelyn ensimmäisiä työntekijöitä, 
jotka vapauttavat itsensä vanhentuneesta nurkkakuntaisesta ajatte- 
lutavasta, ilman että heidän silti tarvitsee luopua eduistaan ja 
ihanteistaan, 


Kysymys on siis siitä, että Euroopan eri alueiden välille saadaan 
valtioiden välisten elimien kautta solmituksi ne yhdyssiteet, jotka 
kohottavat yksityisten maiden talouselämät kaikkine etunäkö- 
kohtineen mannermaisen yhteyden tasolle. Tälle yhteisölle on 
annettava todella tehokkaat apukeinot, joiden avulla se voi päästä 
parhaisiin tuloksiin. Tässä ei tarvitse seurata valmista, labora- 
toriolamppujen alla tehtyä suunnitelmaa, vaan kysymys on pikem- 
minkin siitä, saadaanko avatuksi tie niille nuorille voimille, jotka 
kiihkeästi odottavat hetkeä, jolloin ne voivat alkaa toimintansa 
uudessa ilmapiirissä. 


Näiden uusien järjestöjen työ tulee sitten vähitellen kypsyttämään 
lopulliseen muotoonsa kaikkein laajimmat ja konkreettisimmatkin 
eurooppalaiset taloussuunnitelmat, toisin sanoen valikoimaan niistä 
kaikkein hyödyllisimmät ja välttämättömimmät, jotka sitten ennen 
pitkää tulevat liittymään osana eurooppalaisen talousyhteyden 
kehityskulkuun. 


Me odotamme siis, että uuden Euroopan miehet käyvät käsiksi 
työhön, 

RUHTINAS OTTO VON BISMARCK, 1815—1898: 


Ajatuksia politiikasta 


Me emme elä tässä maailmassa ollaksemme onnellisia ja naut- 
tiaksemme, vaan tehdäksemme velvollisuutemme. Kuta vähemmän 
asemani riippuu omista ansioistani, sitä paremmin minulle myös 
selviää, että minun on hoidettava hyvin se virka, johon minut on 
asetettu. Leikin ja tanssin ajat ovat ohi. Jumala on asettanut minit 
paikalle, jolla minun on oltava miehinen mies ja maksettava velkani 
kuninkaalle ja maalle. Olen päättänyt ponnistella kaikin voimin 
täyttääkseni hänen tahtonsa, ja jos minulta puuttuu viisautta, tulen 
pyytämään sitä Häneltä. 

5 * 

Kuta kauemmin askartelen politiikan parissa, sitä vähemmän 
uskon ihmisten tekemiin laskelmiin. 

Sellaista hallituksen ohjelmaa, joka olisi käyttökelpoinen kaikkina 
aikoina ei voi olla olemassa, sillä ajat muuttuvat. 

Jos valtiomieheltä ensi sijassa vaaditaan ,johdonmukaisuutta', 
ryöstetään häneltä mahdollisuus tehdä ratkaisunsa valtion vaihtele- 
vien etujen, ulkomaiden muuttuneen asenteen tai muiden painavien 
syiden pohjalla. Valtiomiehen on aina toimittava vallitsevien 
olosuhteiden mukaan; hän ei voi mestaroida olevia tosiasioita ja 
ajan virtauksia, vaan hän voi ainoastaan käyttää niitä taitavasti 
hyväkseen. Hänen on otettava vaarin jokaisesta edullisesta tilaisuu- 
desta ja etsittävä niitä, voidakseen toteuttaa sen, mikä hänestä 
näyttää olevan isänmaallisten etujen mukaista ja tarkoituksellista. 

Politiikan tehtävänä on muodostaa itselleen mahdollisimman 
oikea ennakkokuva siitä, mitä muut ihmiset määrätyissä olosuhteissa 
tulevat tekemään. Kyky tällaiseen ennakkolaskelmointiin on harvoin 
luonnostaan niin suuri, ettei sen käyttäminen vaatisi määrättyä 
määrää käytännöllistä kokemusta ja ihmistuntemusta. 

* 

Minulla on aina ollut vain yksi kompassi, yksi ainoa johtotähti, 

jonka mukaan olen ohjannut kulkuni: kansan paras. 
* 

Valtiomiehen on helppo puhaltaa sotatorveen sekä hallituksessa 
että edustajakamarissa, jos hän ottaa tuekseen yleisen mielipiteen. 
Helppo on silloin jäädä lämmittelemään takkavalkean ääreen ja 
pitää sieltä käsin jyliseviä puheita. Helppo on myöskin jättää 
hangelle vertaan vuodattavan :kiväärimiehen tehtäväksi hallitusjär- 
jestelmän voittoon ja kunniaan viemisen tai viemättä olemisen. 
Mikään ei ole sen helpompaa, mutta voi sitä valtiomiestä, joka 
nykyisinä aikoina ei etsi sellaista sodanaihetta, joka vielä sodan 
jälkeenkin on pätevä. * 


Valtion on otettava asia hoidettavakseen. Se ei saa tapahtua 
almujen muodossa, sillä ihmisillä, jotka parhaalla tahdollaankaan 
eivät enää pysty tekemään työtä on oikeus huoltoon. Miksi pitäisi 
vain sodassa työkykynsä menettäneiden ja vanhojen virkamiesten 
saada nauttia eläkettä, miksi sitä ei myönnettäisi myös työn soti- 
laille? Tämä asia tulee menemään läpi, sillä se kuuluu tulevaisuuden 
tehtäviin. 

En ole sitä mieltä, että valtiossa, varsinkaan yksinvaltaisesti 
hallitussa valtiossa voidaan sovelluttaa käytäntöön periaatteita, 
kuten: ,laisser faire, laisser aller, ,kukin hoitakoon omat asiansa, 
s kukin pitäköön itse puoliaan*, , joka ei ole tarpeeksi vahva 
seisoakseen, hänet saa armotta kaataa ja polkea jalkoihin", , kellä 
on, sille annetaan, kellä ei ole, siltä otetaan viimeinenkin, mitä 
hänellä on', Päinvastoin, minä uskon, että ne, jotka tällä tavalla 
ylenkatsovat valtion velvollisuutta suojella heikompia jäseniään, 
omalta kohdaltaan joutuvat sen epäluulon alaisiksi, että he pyrkivät 
käyttämään pääoman, puhetaidon tai muiden keinojen avulla 
saämaansa valtaa yksinomaan jonkun yksityisen puolueen eduksi 
ja muiden tukahduttamiseksi. He haluaisivat siis nostaa oman puo- 
lueensa johtavaan asemaan ja närkästyvät suuresti, jos jotkut 


hallituksen toimenpiteet estävät heitä tätä suunnitelmaa toteuttamasta. 
* 


Luoja on luonut ihmiset erilaisiksi ja varustanut heidät aivan 
erilaisilla kyvyillä. Yksilöjen, rotujen ja kansojen sekä heidän 
suoritustensa erilaisuus muodostaa erään tärkeimmistä edellytyksistä 
ihmiskunnan kehitykselle, joka tapahtuu jatkuvan menestyksen ja 
edistyksen tavoittelun merkeissä. Jos tätä erilaisuutta ei olisi 
olemassa, lakkaisi ihmiskunta taistelemasta ja ponnistelemasta 
eteenpäin, 

JOSEPH JOUBERT, RANSKALAINEN KIRJAILIJA, 
1754—1824: 


Ihmisen sisäisestä suuruudesta 


Taipumus hyvään, se nopeus, millä hyvään tartutaan ja sen 
tahtomisen alinomaisuus, tämän taipumuksen voimakkuus, kim- 
moisuus ja lujuus, määrätyn päämäärän toteuttamisessa ilmenevä 


eloisuus, voima ja perinpohjaisuus — nämä ovat ne ominaisuudet, 
joiden yhdistelmä määrää ihmisen sisäisen arvon ja suuruuden. 
* 


Älköön henkenne olko sen oikullisempi kuin makunne, älköön 
arvostelunne ankarampi kuin omatuntonne. 
* 
Sydämen äänelle on annettava etusija ennen hengen ääntä, 
suvaitsevaisuuden äänelle ennen totuuden ääntä. 


* 
Ihmisen tulee olla lempeä ja suvaitsevainen kaikkia muita, paitsi 
itseään kohtaan. * 


Hyvistä hallituksista ei ole mihinkään, elleivät ne johda hyviin 
töihin. g 

Antamisen ilo kuuluu olennaisena osana todelliseen onneen, mutta 
köyhinkin voi tuntea antamisen iloa. 

* 

Säästäkää, mutta älkää tehkä sitä anteliaisuuden kustannuksella. 
Olkoon sielunne kuninkaan sielu, mutta kätenne taitavan talouden- 
hoitajan kädet. * 

On olemassa eräänlaista ihailua, joka on tietämisen tytär. 

* 

Palvonnalla ilmaisemme käsityksemme jumaluudesta, alistumisella 

käsityksemme vallasta ja kunnioituksella käsityksemme ansioista. 
EJ 

Jos meillä on valta itsemme ja muiden yli, niin me saamme 
osaksemme kunnioitusta. Silloin meillä on oikeus vaatia ja vastaa- 
nottaa tämä tunne kuin vero. 

Mikään ei alenna ihmistä siinä määrin kuin pienet huvitukset. 
ES 

Tuskallakin on vastapainonsa. Elämän rauha saattaa joskus 

vastapainon tavoin saada hetken epätoivon unohtumaan. 
* 

Me menetämme aina niiden henkilöiden rakkauden, jotka menet- 
tävät meidän kunnioituksemme. 

* 

Aika hälventää jokaisen hurmion, vieläpä ystävyydenkin; moni- 
vuotinen uskollisuus ansaitsee sentähden korkeinta ihailua. 

* 

Inhimilliset intohimot paljastavat itsensä aina niille henkilöille, 

joiden sydämissä ne löytävät vastakaikua. 
* 

Intohimot on puhdistettava; ne saattavat kaikki käydä vaarat- 
tomiksi hillittyinä ja hyvin ohjattuina. Vieläpä vihakin saattaa muut- 
tua kiitettäväksi mielenliikutukseksi, jos sen yksinomaisena aiheut- 
tajana on rakkaus hyvään. Se, mikä puhdistaa intohimot, tekee ne 
myöskin vahvemmiksi, kestävämmiksi ja kallisarvoisemmiksi. 

* 

Intohimomme ovat kokoonpantu niistä aineksista, jotka oikeastaan 

olivat tarkoitetut rakentamaan onneamme. 
: * 

Nuoruudessamme meissä usein piilee jotakin, joka on parempaa 

kuin me itse, parempaa kuin toiveemme, huvituksemme, myöntymyk- 


semme ja kannatuksemme. * 
Kääntykää nuorison puolee, se tietää kaiken! 
* 


Meidän on käsiteltävä elämäämme kuten kirjoituksiamme: sen 
alku, keskiosa ja loppu on saatettava sopusointuun toistensa kanssa. 


* 
Etsikäämme valoa tunteistamme. Niissä on lämpöä, johon sisältyy 
paljon selvyyttä. * 


Onnellisia ne, joilla on lyyra sydämessään, musiikkia hengessään 
ja jotka antavat tämän lyyran ja tämän musiikin ohjata toimintaansa! 
Heidän koko elämänsä on pelkkää sulosointua, joka on sopusoinnussa 
ikuisten sävelten kanssa. 

ANGEL GANIVET ESPANJALAINEN FILOSOFI, 
1862—1898 : 


Aatteita ja ihanteita 


Ihannetta voidaan palvella monella eri tavalla, ja on välttämä- 
töntä, että jokainen yksityinen palvelee sitä luontonsa vaatimalla 
tavalla ja että jokainen kansa käsittää ihanteen omalla tavallaan. 
Myöskin pyrkimyksessä ihanteen saavuttamiseen on havaittavissa 
varovaista työnjakoa; sanoaksemme sanottavamme selvästi on 
meidän käytettävä tätä kulunutta sanaa. 

* 

Maan henkisten voimien synteesi on sen taide. Voitaisiinpa 
suorastaan sanoa, että maan kansallinen henki muodostaa maan 
selkärangan, uskonto sen aivot, kriitillinen henki sen sydämen, 
oikeustaju sen lihaksiston ja taiteellinen henki sen hermoston, joka 
ulottuu kaikkialle, yhdistää maan sopusointuiseksi kokonaisuudeksi 
ja toimii sen liikkeellepanevana voimana. Tavallisesti oletetaan, että 
uskonto on korkeammalla kuin taide ja taide korkeammalla kuin 
tiede, koska otetaan huomioon ainoastaan sen kohteen (objektin) 
arvo, johon ne suuntautuvat. Mutta minun nähdäkseni arvon korkeus 
riippuu niistä voimista, jotka muodostavat maan sielun, ja jokaisen 
maan erikoisesta luonteesta. Tiede, taide ja uskonto ovat pohjaltaan 
samaa: tiede ilmaisee todellisuuden kaavojen muodossa, taide kuvien 
muodossa ja uskonto vertauskuvien muodossa; ja sattuu harvoin, 
että jossakin inhimillisessä teoksessa olisi käytetty vain yhtä ainoaa 
näistä ilmaisumuodoista aivan puhtaana. Tiede käyttää apunaan 
olettamuksia, jotka eivät ole mitään muuta kuin kuvia, joilla 
täytetään ne aukot, joita kaavoilla ei olla pystytty täyttämään; 
taide taas kallistuu vertauskuvallisuuteen, muuttuu uskonnoksi ja 
rappioaikoinaan jopa omavaltaiseksi, mielikuvitukselliseksi, oikulli- 
seksi tai suorastaan asiakirjoihin perustuvaksi tieteeksi; uskonto on 
pakoitettu ottamaan sekä taiteen että tieteen palvelukseensa, tehdäk- 
seen vertauskuvansa ymmärrettäviksi ihmisille. Ei, todellinen ero 
piilee itse subjektissa: maailma näyttäytyy yhdessä tai toisessa 
muodossa, millaisessa, sen määräävät henkiset kyvyt yksityisissä 

ihmisissä, jotka eri näkökannoilta lähtien ja erilaisin voimin kaikki 
työskentelevät saman , hyödyllisen päämäärän saavuttamiseksi, 
nimittäin ihmissuvun arvokkuuden kohottamiseksi. 

* 

Sivistyneiden kansakuntien lisääntyvä rappeutuminen juontaa 
juurensa elämää kohtaan tunnetusta naurettavasta arvonannosta. 
Perussääntänä ei saa olla elämisen oikeus, vaan oikeus ihanteiden 
omaamiseen, vaikka se sitten vaatisi elämänkin alttiiksipanemista. 

* 
Sielut antavat vain jumalallisten henkien ohjata itseään. 
»* 

Ulkonaisesti on esiinnyttävä samalla tavalla, kuin mitä on 
sisäisesti. Se, joka ulkonaisesti antaa itsestään toisen kuvan, kuin 
mitä hän todellisuudessa on, tarjoaa täten muille todistuksen siitä, 
että hän on itse ensimmäinen pitämään itseään ala-arvoisena. 

* 

Täytyy todellakin olla nero voidakseen kohottaa suuret kansan- 
joukot alennuksesta ja opettaa ne samanaikaisesti ajattelemaan 
ihanteellisesti. 

* 


Kun perhesiteet löyhtyvät, valtiolliset laitokset rappeutuvat ja 
yhteiskuntaelämä lakkaa, silloin palvelee aineellinen edistys ainoas- 
taan näiden epäkohtien salaamista ja ihmisten pettämistä. Edistys, 
joka vain loputtomiin pitkittää tällaisen onnettomuuden kohtaamien 
kansojen hedelmätöntä ja toisinaan myöskin vahingollista ole- 
massaoloa, on sekä väärää että kurjaa edistystä. 

* 

Kaikkein tärkeintä maailmassa on tahto, luova voima, jonka 
raaka-aineena on tieto ja jonka aiheuttajana on tunne, tai miksi me 
sitä sitten nimittänemmekin. Tämä tarkoittaa sitä — ja se näyttää 
olevan ikivanha totuus — että se tieto, jonka omaksumme, ei ole 
mitään, tai ainakaan se ei ole mitään hyvää tai pahaa; samassa 
määrin kuin ihminen menettää halunsa yhteistyöhön ja salaa tiedot, 
jotka eivät kiinnosta häntä itseään — mikä tapahtuu silloin, kun 
hän on skeptikko — menettää hän myöskin kykynsä kaikkeen 
työhön ja muistuttaa lopulta pysähtynyttä tuulimyllyä. 

* 

Niin pian kun joku aate on vallannut koko kansakunnan mielen 
ja poistanut riitaisuudet, silloin siitä tulee erittäin hyödyllinen 
voima, joka kannustaa jokaista yksityistä ryhtymään yhteistyöhön 
ja joka estää eristäytymis- ja hajaantumisilmiöitä esiintymästä; se 
synnyttää terveitä ja voimakkaita ajattelijoita, jotka eivät ainoastaan 
säädä lakeja ja puhu kauniita sanoja, vaan jotka tekevät jotain 
parempaa: suorittavat tekoja. 

* 
Johtaian on oltava johtaja syntymästään saakka. 
EJ 
* Neroa, joka siroittelee ihanteita ympärilleen, ei mikään estä 
suunnittelemasta ja luomasta. Hänen on täytettävä kutsumuksensa 
sitäkin suuremmalla innolla, kuta suurempi hänen ympäristönsä 
sokeus ja kuurous on. 
* 

Maailman alusta alkaen on ollut olemassa ihmisiä, jotka ovat 
vaikuttaneet kanssaihmistensä mieliin. He tekevät sen vaistomai- 
sesti, käyttäen kuitenkin samalla apunaan kasvatusmenetelmää. 

* 
Suuri usko ja suuret intohimot kulkevat käsi kädessä. 
* 

Valtioiden hallitsemiseen vaaditaan suuria intohimoja. Pienet ja 
alhaiset intohimot vaikuttavat sen sijaan häiritsevästi. Poliitikon 
olennaisimpana ominaisuutena täytyy olla vastenmielisyys alhaisia 


asioita kohtaan. 
* 


Politiikan — salaisuutena on jokaisen kansakunnan luonteen 
tunteminen ja tien tasoittaminen niille rauhallista kehitystä varten; 
kansakuntaa on palveltava ja suosiollista hetkeä ei saa väärinkäyttää. 

Suuret kansat ja miehet ovat aikaisemmin aina olleet köyhiä, 
ovat nytkin köyhiä ja tulevat aina olemaan köyhiä; suurimmissa 
yrityksissä ei ole kysymys rahasta, niissä kysytään yksinomaan 
sydäntä ja järkeä. 


* 
Enemmän psykologian kuin politiikan alaan kuuluvan paradoksin 
ansiosta vapautta on etsittävä vahvojen miesten mahdista. 
* 

Asuttaminen ja uutisviljeleminen edellyttää sitä, että ihmisissä 
saadaan heräämään ponnistelunhalu, joka antaa ihmiselle arvok- 
kuutta ja tempaisee hänet pois siitä tietämättömyyden ja tylsyyden 
tilasta, jossa hän muuten viettäisi elämänsä. 

* 


Kansakunnan ja ihmisen välillä on olemassa ero; kansakunta 
tarvitsee kehittyäkseen useampia vuosisatoja. 
* 


Politiikan todellisena: alana on kulloinkin tarjoutuvien tosiasioiden 
perusteellinen tutkiminen, tosiasioiden, joita käsitellään sellaisina, 
kuin ne ovat, jotta niistä tulevaisuudessa voitaisiin vetää loogillisim- 
malta näyttävä johtopäätös. Politiikassa katse on koko ajan 
suunnattava eteenpäin eikä taaksepäin. 


* 


Vapaus: piilee meidän omassa rinnassamme, eikä suinkaan ole 
mikään lain suoma armollinen myönnytys. Mitä hyötyä meillä on 
siitä, jos laki julistaa meidät vapaaksi, silloin kun me itse olemme 
alhaisen kunnianhimon orjia ja uhraamme sille sekä vapautemme 
että arvokkuutemme. 


Mies on luotu toimintaan 


Elän ja kuolen siinä vakaumuksessa, että mies on luotu toimintaan 
eikä raukeaan lepoon; eivätkä itsekäs itserakkaus ja pelko omasta 
puolestaan ole koskaan täällä maan päällä aikaansaaneet mitään 
jaloa ja kiitettävää. 

Ken pelkää myrskyisiä aikoja, ken ei rakasta uudesti herännyttä 
tuoretta maailmaa, hän antakoon haudata itsensä isiensä kera, ellei 
vanhojen ylpeä voima häpeä jälkeläistään, joka on voimaton aja- 
tuksissa ja tarmoton toiminnassa. 

A. 1. Arwidsson, 
suomalainen kirjailija 1791—1858. 

SENECA, ROOMALAINEN FILOSOFI, 
4 E. KR.—65 ). KR:: 


Kohtalon koettelemukset 


Sinä kysyit minulta, Lucilius, kuinka on mahdollista, että hyville 
ihmisille tapahtuu niin paljon pahaa, jos maailmaa ohjaa kaitselmus. 
Tätä kysymystä voisi paremmin käsitellä suuremman teoksen puit- 
teissa, jossa aion todistaa, että maailmaa ohjaa kaitselmus ja että 
meissä itsessämme piilee jumalallinen voima. Sinä tahdot kuitenkin 
eroittaa kokonaisuudesta erään osakysymyksen ja saada vastauksen 
yhdelle ainoalla kysymykselle erikseen. Pääkysymys saa sillä välin 
vielä jäädä avoimeksi. Tulen siis ottamaan suorittaakseni kiitollisen 
tehtävän ja puolustamaan jumalien asiaa. 


Tulen saamaan sinut leppymään jumalille, jotka kohtelevat hyvin 
kaikkia hyviä ihmisiä. Olisikin aivan mahdotonta, että joku hyvä 
voima vahingoittaisi hyviä ihmisiä. Hyvien ihmisten ja jumalien 
välillä vallitsee ystävyys. 


Mutta jumala ei hemmoittele hyvää ihmistä, vaan asettaa hänelle 
koettelemuksia, antaa hänen läpäistä ankaria kokeita ja muovailee 
häntä oman mielensä mukaiseksi. 


Mitä varten hyville ihmisille sitten tapahtuu niin paljon pahaa? 
Hyvälle ihmiselle ei voi sattua mitään pahaa; sillä vastakohdat eivät 
voi yhtyä. Runsaat joet, mahtavat sadekuurot ja voimakkaat lähteet 
eivät voi muuttaa meriveden makua eivätkä edes heikentää sitä. 
Samoin ei vihamielisten voimien hyökkäys voi saada rohkean miehen 
mieltä horjumaan. Hänen mielensä pysyy lujana ja antaa kaikille 
tapauksille oman määrätyn värityksensä. Hänhän on kaikkien ulko- 
naisten tapahtumien yläpuolella. En väitä, että hän ei lainkaan 
havaitse vihamielisiä voimia. Mutta hän voittaa ne ja kohottautuu 
rauhallisesti ja maltillisesti kaikkien hyökkäysten yläpuolelle. Hän 
pitää kaikkia vaikeuksia harjoittelutilaisuuksina. Kukapa mies ei 

kunniaa tavoitellessaan toivoisi saavansa todella ponnistella ja kukapa 
ei olisi valmis tekemään velvollisuuttaan, vaikka siihen liittyisi 
vaarojakin? Toiminnan miehelle toimettomuus on rangaistus. Me 
näemme, kuinka atleetit, jotka haluavat koetella voimiaan, valitsevat 
vastustajikseen kaikkein rohkeimmat. He vaativat niiltä, joiden 
kanssa he harjoittelevat taistelua varten, että heidän on todella 
ponnistettava kaikki voimansa. He antavat murjoa ja haavoittaa 
itseään, ja elleivät he voi löytää vastustajaa, joka vetää heille 
vertojaan, silloin he ottavat itselleen samanaikaisesti useampia 
vastustajia. Urhoollisuus katoaa, jollei sillä ole ketään vastustajaa. 
Vasta kun se saa osoittaa, mihin kaikkeen se pystyy tulee sen suuruus 
ja voima täysin esille. 


Muistanpa vielä hyvin erään Demetriukseni monista suurem- 
moisista lauseista. Se helisee ja kaikuu vieläkin korvissani: 


»Se ihminen's sanoi hän, ,on minun mielestäni onnettomin, joka 
koskaan ei ole joutunut kohtaamaan vihamielisiä voimia'*. Jos hänellä 
ei ole ollut tilaisuutta koetella itseään on jumalilla hänestä epäsuotuisa 
käsitys — olkoonpa, että kaikki muu on mennyt hänen toiveittensa 
mukaisesti ja että hän on saanut kaiken ennenkuin on ennättänyt 
sitä edes toivoa. Jumalat eivät ole pitäneet häntä tarpeeksi arvok- 
kaana antaakseen hänen kerran menestyksellisesti taistella kohtaloa 
vastaan. Kohtalo välttää pelkuria ikäänkuin se tahtoisi sanoa: 
w Miksi minä valitsisin tämän raukan vastustajakseni? Hän tulee heti 
laskemaan aseensa. Hänen kanssaan minun ei tarvitse ponnistaa 
kaikkia voimiani. Hänet kaataa jo pelkkä uhkauskin. Hän ei voi 
sietää edes katsettani. Haen itselleni jonkun muun, jonka kanssa 
voin ryhtyä taisteluun. Saisin hävetä, jos kamppailisin ihmisen 
kanssa, joka on valmis antamaan voittaa itsensä.'* 


Gladiaattori pitää häpeänä, jos hänelle annetaan häntä itsään 
huonompi vastustaja. Hän tietää, että vaaraton voitto on myöskin 
kunniaton voitto. 


Kohtalo menettelee samoin: se valitsee vastustajikseen urhool- 
lisimmat. Mutta monet ihmiset se sivuuttaa halveksien. Kohtalo 
etsii voimakkaan vastustuskyvyn ja vahvan itsesäilytysvaiston 
omaavia ihmisiä. Tällaisia ihmisiä vastaan se suuntaa kaikki voi- 

mansa: Kohtalo yritti voittaa Muciuksen tulella, Fabriciuksen 
köyhyydellä, Rutiliuksen maanpaolla, Reguluksen kidutuksella, So- 
krateksen myrkyllä ja Caton kuolemalla. Vain onnettomuus tekee 
ihmisestä suuren esikuvan muille. 


Ulkonainen onni saattaa tulla myöskin joukkojen ja tavallisten 
ihmisten osaksi. Mutta onnettomuuden ja kaikkien inhimillisten 
kauhujen voittaminen on suuren miehen etuoikeus. Ikuinen onnellisuus 
ja eläminen ikuisesti sekoittamattomassa tunnelmassa merkitsee sitä, 
että ihminen oppii maailmasta tuntemaan vain toisen puolen. 


Voidakseen oppia tuntemaan itsensä on ihmisen kokeiltava itseään. 
Vain koe ilmaisee, mihin ihminen pystyy. Tämän vuoksi monet 
ihmiset ovat suorastaan syösseet itsensä onnettomuuteen, jos ei se 
itsestään tullut heidän tielleen. He ovat etsineet tilaisuutta, missä 
he voivat antaa siveellisen täydellisyytensä loistaa, sillä muuten 
se olisi jätänyt varjoon. Minä väitän, että suuret miehet joskus 
iloitsevat vaikeuksista, aivan samoin kuin urhoolliset sotilaat 
iloitsevat sodasta. Jumala ajattelee erikoisesti niiden ihmisten 
hyvää, joiden hän toivoo kehittyvän moraalisesti korkeammalle. 
Hän antaa heille tilaisuuden rohkeaan ja urhoolliseen tekoon. Tämän 
tilaisuuden luomiseen tarvitaan aina määrättyjä ulkonaisia vaikeuksia. 
Hyvän perämiehen oppii tuntemaan vasta myrskyssä, hyvän sotilaan 
vasta taistelussa. 

Minä vannotan teitä — älkää siis pelätkö niitä vaikeuksia, joita 
kuolemattomat jumalat asettavat teidän eteenne kannustaakseen teitä! 
Onnettomuus on tilaisuus osoittaa urhoollista mieltä. Täydellä syyllä 
voidaan nimittää onnettomiksi niitä ihmisiä, jotka menettävät kaiken 
tarmonsa onnen runsaudessa. He ovat juuttuneet velttoon toimet- 
tomuuteensa kuten laiva tyynelle merelle. 


Paetkaa veltostavaa onnea! Onni tekee ihmiset heikoiksi. He 
elävät ikäänkuin jatkuvassa humalassa, jos mikään välikohtaus ei 
satu muistuttamaan heille, että he ovat vain ihmisiä. Se, mikä menee 
yli kohtuuden on vahingollista. Onnen runsaus tuo kuitenkin muka- 
naan aivan erikoisia vaaroja: se sekoittaa aivot, näyttää meille 
harhakuvia ja peittää väärän ja toden läpinäkymättömään pimeään. 

Onko siis niin ihmeellistä, että jumalat asettavat jaloille hengille 
kovia koettelemuksia? Urhoollisuuden koe ei koskaan voi olla 
helppo. Kohtalo iskee meihin syviä haavoja. Kestäkäämme nämä 
iskut! Kysymyshän ei ole sokeiden voimien raivoamisesta vaan 
jalosta kamppailusta. Kuta useammin me ryhdymme tähän taisteluun, 
sitä urhoollisemmiksi me tulemme. Meidän on asetettava itsemme 
kohtalon käytettäväksi ja annettava kohtalon karaista meidät kaikkia 
kohtalon iskuja vastaan. Ja vähitellen me sitten tunnemme pääse- 
vämme kohtalon herroiksi. Koska me olemme jatkuvasti vaarassa, 
opimme me vähitellen halveksimaan kaikkia vaaroja. Täten ovat 
merimiehet karaistuneet meritautia vastaa, talonpoikien kädet kovet- 
tuneet, sotilaiden lihakset tulleet niin vahvoiksi, että he pystyvät 
sinkoamaan heittoaseita ja juoksijan jalat nopeiksi. Parhaimmin on 
jokaisessa kehittynyt se kyky, jota hän on harjoitellut. Kärsimysten 
halveksimiseen me pääsemme vain kärsimysten kestämisen kautta. 


Vain silloin puu on luja ja vastustuskykyinen, kun se on usein 
tuulen tuiverreltavana, sillä juuri tämän voimakkaan huojunnan 
ansiosta se työntää juurensa syvälle maahan ja pureutuu siihen 
kiinni. Puut, jotka kasvavat lempeässä laaksossa, eivät ole yhtä 
vastustuskykyisiä. On siis hyvän ihmisen omien etujen mukaista, 
että hän usein joutuu vaarallisiin tilanteisiin. Täten hän oppii tyynesti 
kestämään kohtalon iskut, ja ne ovat vahingoksi vain niille, jotka 


eivät jaksa niitä kestää. 


Joitakin asioita on mahdoton eroittaa toistaan. Ne kuuluvat 
eroittamattomasti yhteen. Tarmottomat ihmiset, jotka pitävät nuk- 
kumisesta tai joiden valvominen muistuttaa puoliunta, ovat kokoon- 
pannut veltoista aineksista. Mutta jotta miehestä tulisi oikea mies 
sanan todellisessa merkityksessä, vaaditaan kovaa kohtaloa. Hänen 
tiensä ei saa kulkea tasaisia ratoja. Hänen on noustava kukkuloille 
ja laskeuduttava laaksoihin. Häntä heitellään sinne tänne, ja hänen 
on ohjattava laivaansa myrskyssä. Hänen on suunnattava kulkunsa 
kohtaloa vastaan. Hänen on kohdattava monia vaikeita ja vaarallisia 


55 


tilanteita, mutta hän selviytyy niistä ja tasoittaa itse tien itselleen. 
Kullan aitous käy ilmi tulessa, miehen urhoollisuus onnettomuudessa. 


Mutta kaikesta huolimatta, miksi jumala sallii sen, että hyville 
ihmisille tapahtuu pahaa? Hän ei lainkaan salli sitä! Hän pitää 
heistä kaukana kaiken pahan, nimittäin rikokset ja kunniattomat teot, 
vahingolliset ajatukset ja ahneet aikomukset, sokean himon ja halun 
tavoitella vierasta omaisuutta. Hän suojelee ja varjelee heidän 
todellista minäänsä. 


Kuvittele siis, että Jumala puhuu suunnilleen näin: 


, Miksi te moittisitte minua, te, jotka iloitsette hyvästä? Toiset 
olen ympäröinyt harha-arvoilla ja pettänyt heidät heidän itserak- 
kaudessaan pitkällä ja petollisella unella. Olen varustanut heidät 
kullalla, hopealla ja norsunluulla. Mutta heiltä puuttuu kokonaan 
kaikki sisäiset arvot. Ne ihmiset, joita te pidätte onnellisina, ovat 
todellisuudessa kurjia ja luonteeltaan alhaisia, jos ei katsota 
ainoastaan ulkokuorta, vaan myöskin sen taakse. Heidät on silattu 
vain ulkopuolelta kuten heidän talojensa seinät. Heidän onnellaan 
ei ole lujaa perustaa, eikä se ole aito. Se on pelkkää ulkokuorta, 
ja tämä ulkokuori on ohut. Niin kauan kuin sellaiset ihmiset ovat 
onnensa huipulla ja voivat esiintyä niin kuin heitä miellyttää, tekevät 
he loistavan vaikutuksen. Mutta jos tapahtuu jotakin, mikä saa heidät 
hämmentymään ja paljastamaan itsensä, silloin käy ilmi, miten ääret- 


tömästi lokaa tuo loistava ulkokuori on kätkenyt taakseen. 


Mutta teille minä annoin todellisia arvoja, jotka ovat kestäviä, 
joiden arvo ja suuruus vain lisääntyy, kun niiden kanssa joutuu 
lähemmin tekemisiin ja kun niitä tarkastelee joka puolelta. Minä 
annoin teille voimaa halveksia sitä, mitä toiset pelkäävät. Minä 
annoin teille kammon alhaisia huvituksia kohtaan. Te ette loista 
ulospäin. Teidän arvonne ovat sisäistä laatua. Teidän onnenne on 


se, että te ette tarvitse onnea," 

